
Kimeandikwa na Mheshimiwa, Sheikh, 
Mwanachuoni 
Muhammad Bin Swaleh Al-Uthaimiin 
Mwenyezi Mungu amsamehe yeye, wazazi wake, 
na Waislamu wote. 

Makala kuhusu damu za asili za wanawake 
 
Kwa jina la Mwenyezi Mungu mwingi wa rehema 
mwenye kurehemu 
Kila  sifa  njema  zinamstahikia  Mwenyezi  Mungu, 
tunamsifu  na  tunamtaka  msaada,  na  tunamuomba 
msamaha,  na  kutubia  kwake,  na  tunajilinda  kwa 
Mwenyezi Mungu kutokana na shari za nafsi zetu na 
matendo yetu mabaya. Mwenye kuongozwa na
 Mwenyezi 
Mungu hakuna wa kumpoteza, na mwenye kupotezwa 
na Mwenyezi Mungu hakuna wa kumuongoza, na nina 
shuhudia kuwa hapana Mola apasaye kuabudiwa kwa 
haki ila Mwenyezi Mungu peke yake, hana mshirika. 
Na nina shuhudia kuwa Muhamad ni mja wake na ni 
mtume wake, rehema na amani za Mwenyezi Mungu 
ziwe juu yake na watu wake na Maswahaba zake, na 
wote wanaowafuata kwa wema mpaka Siku ya Malipo, 
na zimfikie amani na salamu nyingi. 
Ama baada ya hayo: Kwa hakika damu zinazompata 
mwanamke; nazo ni Hedhi, Damu ya ugonjwa, na Nifasi, 
ni miongoni mwa mambo muhimu yanayohitaji
 kubainishwa 
na kufahamika hukumu zake, na kutofautishwa kati ya 
kauli isiyo sahihi na kauli sahihi katika kauli za Wanazuoni 
kuhusu hayo. Na tegemeo liwe katika yale yaliyotiwa 

nguvu au kudhoofishwa, kupitia mwangaza wa
 yaliyokuja 
katika Qur'ani na sunna. 
1- Kwa kuwa Qur'ani na sunna ndio vyanzo viwili 
vya msingi vinavyojengewa hukumu za Mwenyezi
 Mungu 
Mtukufu alizowaamrisha waja wake wamuabudu kwa 
kuzitekeleza na akawawajibisha nazo. 
2- Na kwa kuwa kutegemea Kitabu na Sunna kunaleta 
utulivu  wa  moyo,  na  kukunjuka  kwa  kifua,  raha  ya 
nafsi, na kuondokana na dhima. 
3- Na kwa sababu visivyokuwa hivi viwili, huletwa 
dalili kwa ajili yake, wala havitumiki kuwa dalili yenyewe. 
Hakika hakuna hoja ila katika maneno ya Mwenyezi 
Mungu Mtukufu na maneno ya Mtume Wake, rehema 
na  amani  zimshukie;  na  vilevile  maneno  ya  wenye 
elimu  miongoni  mwa  Maswahaba,  kwa  mujibu  wa 
kauli yenye nguvu, kwa sharti kwamba pasiwepo katika 
Kitabu na Sunna kinachopingana nacho. Na kwamba 
isipingane kauli yake na kauli ya Swahaba mwingine; 
na ikiwa katika Qur'ani na Sunna kipo kinachokwenda 
kinyume na kauli yake, basi ni lazima kuchukua yaliyoko 
katika Qur'ani na Sunna. Na iwapo itapingwa na kauli 
ya Swahaba mwingine, hutazamwa kauli yenye nguvu 
zaidi kati ya kauli mbili hizo, na huchukuliwa ile yenye 
nguvu  miongoni  mwazo;  kwa  kauli  yake  Mwenyezi 
Mungu Mtukufu: 









[image: ] 
4 
...﴿

















































































































﴾ 
"...na  mkizozana  katika  jambo  basi  lirudisheni 
kwa Mwenyezi Mungu na Mtume, ikiwa mnamuamini 
Mwenyezi  Mungu  na  Siku  ya  Mwisho.  Hayo  ndiyo 
bora  zaidi  na  ndiyo  yenye  mwisho  mwema."  [An-
Nisaa: 59]. 
Huu  ni  ujumbe  mfupi  katika  yale  yanayohitaji 
kubainishwa kuhusu damu hizi na hukumu zake, nao 
unajumuisha sehemu zifuatazo: 
Sura ya kwanza: Katika maana ya Hedhi, na hekima 
yake. 
Sura ya Pili: Kuhusu muda wa Hedhi na urefu wake. 
Sura ya Tatu: Kuhuhusu matukio ya dharura yanayo 
weza kujitokeza katika Hedhi. 
Sura ya Nne: Kuhuhusu Hukumu za Hedhi. 
Sura ya Tano: Kuhusu Damu ya Ugonjwa na hukumu 
zake. 
Sura ya Sita: Kuhusu nifasi na hukumu zake. 
Sura ya Saba: Kuhusu matumizi ya vitu vinavyozuia 
Hedhi au kuileta, na yanayozuia mimba au kuiondosha. 

Sura ya Kwanza: Kuhusu maana ya Hedhi, na 
hekima yake. 
Hedhi katika lugha ya Kiarabu: Ni kutiririka kwa kitu 
na kukimbia wake. 
Kisheria: Hedhi ni damu ya maumbile ambayo
 hutolewa 
na mfuko wa uzazi kupitia tupu ya mwanamke aliye 
vunja  ungo  kama  sehemu  ya  afya,  bila  ya  sababu, 
katika  siku  maalumu;  Hivyo  ni  damu  ya  maumbile 
isiyotokana na ugonjwa, jeraha, kuanguka au kuzaa. 
Na  kwa  kuwa  ni  damu  ya  maumbile,  hutofautiana 
kulingana na hali  ya  mwanamke,  mazingira yake na 
hali  ya  hewa;  kwa  hivyo  wanawake  hutofautiana 
ndani yake kwa tofauti zinazoonekana wazi. 
Na  hekima  ndani  ya  hilo  ni  kwamba:  Kwa  kuwa 
mtoto aliye tumboni mwa mama yake hawezi kupata 
lishe kama jinsi anavyopata yule aliye nje ya tumbo, 
wala  haiwezekani,  hata  mama  yake  ambaye  ndiye 
mwenye  huruma  kuliko  wote  kwake,  kumfikishia 
chochote katika chakula; hapo ndipo Mwenyezi Mungu -
Mtukufu- akaweka kwa mwanamke majimaji ya damu 
ambayo mtoto aliye tumboni hutumia kama lishe kwayo 
bila kuhitaji kula na kumeng'enya. Majimaji hayo huingia 
mwilini mwake kupitia kitovu, ambapo damu huenea 
katika  mishipa  yake,  naye  hupata  lishe  kwayo.  Basi 
ametukuka mno Mwenyezi Mungu, Mbora wa waumbaji. 

Hii  ndiyo  hekima  ya  hedhi;  na  kwa  sababu  hiyo, 
mwanamke anapobeba mimba hedhi hukatika kwake, 
hivyo hatokwi na damu ya hedhi ila mara chache; na 
vivyo hivyo wanawake wanaonyonyesha huwa 
wachache 
miongoni mwao wanaopata hedhi, hususani mwanzoni 
mwa kipindi cha kunyonyesha. 
Sura ya Pili: Kuhusu Muda wa Hedhi na Kipindi 
Chake. 
Maelezo katika sura hii yako katika sehemu mbili: 
Sehemu ya kwanza: Kuhusu umri ambao hedhi huja. 
Sehemu ya pili: Kuhusu muda wa hedhi. 
Ama sehemu ya kwanza: Umri ambao kwa kawaida 
hutokea  Hedhi  ni  kati  ya  miaka  kumi  na  mbili  hadi 
miaka hamsini, na huenda mwanamke akapata Hedhi 
kabla ya hapo au baada yake, kulingana na hali yake, 
mazingira yake na hali ya hewa ya mahali alipo. 
Na  wanachuoni,  Mwenyezi  Mungu  awarehemu, 
wametofautiana: Je, kuna kikomo maalumu cha umri 
ambapo hutokea hedhi, kiasi kwamba mwanamke hapati 
hedhi kabla yake wala baada yake, na kwamba atakacho 
kiona kabla yake au baada yake ni damu ya ugonjwa si 
hedhi? 
Wanachuoni walitofautiana katika hilo; Ad-Darimi 
-baada  ya  kutaja  tofauti  hizo-  akasema:  Haya  yote, 
kwa  mtazamo  wangu,  si  sahihi!  Kwa  kuwa  marejeo 

katika yote hayo ni kwenye kuwepo; hivyo kiasi chochote 
kitakachopatikana katika hali yoyote na umri wowote, 
ni lazima kihesabiwe kuwa ni hedhi. Na Mwenyezi Mungu 
ndiye Ajuaye zaidi

1

. 
Na hili alilolisema Ad-Daarimi ndilo sahihi, nalo ndilo 
alilolichagua  Sheikhul-Islam  Ibn  Taymiyyah

2

,  hivyo 
mwanamke atakapoona damu ya hedhi, atakauwa na 
hedhi, hata akiwa chini ya miaka tisa au juu ya miaka 
hamsini.  Na  hilo  ni  kwa  sababu  hukumu  za  hedhi 
Mwenyezi Mungu Mtukufu na Mtume wake -rehema 
na  amani  ziwe  juu  yake-  wamezifungamanisha  na 
kuwepo kwake; na Mwenyezi Mungu na Mtume wake 
-rehema na amani ziwe juu yake- hawakuweka umri 
maalumu.  Hivyo  inawajibika  kurejea  katika  kuwepo 
huko ambako hukumu zimefungamanishwa, na kuweka 
umri maalumu kunahitaji dalili kutoka katika Qur'an 
Tukufu au Sunna, na hakuna dalili katika hilo. 
Ama jambo la pili nalo ni muda wa hedhi, yaani kiasi 
cha muda wake. 
Hakika  wanachuoni  wamehitilafiana  (mitazamo) 
katika jambo hili hitilafu kubwa, kiasi cha kufikia kauli 
sita au saba. Akasema Ibnul-Mundhir (Mwenyezi Mungu 
 

1

 Ahkaamu Al-Mutahayyirah fil-Haidh, cha Ad-Darmi (uk. 17). 

2

  Ameipokea  Bukhari  katika  kitabu  cha  Hedhi,  mlango  wa  Mwenye 
hedhi  hutekeleza  ibada  zote  za  Hija  isipokuwa  Tawafu  ya  Kaaba, 
nambari 305, na Muslim katika kitabu cha Hija, mlango wa Kubainisha 
namna za kuhirimia, nambari 1211. 

amrehemu):  Na  baadhi  ya  wanachuoni  wamesema: 
Hakuna  kikomo  kwa  siku  wala  uchache  wa  kutoka 
damu ya hedhi wala kwa wingi wake.

1

 
Nimesema:  Na  kauli  hii  ni  kama  kauli  ya  Darami 
iliyotangulia,  nayo  ndiyo  chaguo  la  Sheikhul-Islaam 
ibnu Taimiyya, na hiyo ndiyo sahihi; kwa kuwa juu yake 
zipo dalili kutoka katika Kitabu na Sunna na mazingatio. 
Na ushahidi wa kwanza ni kauli yake Mtukufu: 

"Na wanakuuliza juu ya hedhi. Waambie, huo ni 
uchafu. Basi jitengeni na wanawake wakati wa hedhi. 
Wala msiwaingilie mpaka watwaharike (wawe safi)..." 
[Al-Baqara: 222] Mwenyezi Mungu ameufanya ukomo 
wa zuio kuwa ni kutwaharika, wala hakuufanya ukomo 
huo kuwa ni kupita kwa siku moja na usiku mmoja, 
wala siku tatu, wala siku kumi na tano; hivyo jambo 
hili linabainisha kwamba sababu ya hukumu ni hedhi, 
kuwepo kwake au kukosekana kwake. Muda wowote 
hedhi ikiwepo basi hukumu huthibiti; na
 anapotwaharika 
kutokana nayo, hukumu zake huondoka. 
 

1

 Imepokelewa na Bukhari katika Kitabu cha Umra, mlango wa Thawabu 
za Umra kwa kadiri ya  mashaka, nambari  (1662), na Muslim katika 
Kitabu cha Hija, mlango wa Ufafanuzi wa Aina za Ihramu, nambari 
(1211). 

Ushahidi wa Pili: Ni yale yaliyothibiti katika Sahihi 
Muslim, kwamba Mtume rehema na amani ziwe juu 
yake alimwambia Aisha pindi alipopata hedhi na alikuwa 
amehirimia  Umra:  "Fanya  kama  anavyofanya  hujaji 
isipokuwa  usizunguke  Nyumba  (Al-Ka'aba)  mpaka 
utwaharike." Akasema: Ilipofika siku ya Nahr (kuchinja) 
akatwaharika,  akatekeleza  Twawaf  al-Ifadha."  Hadi 
mwisho wa Hadithi

1

. 
Na katika Sahihi mbili ya kwamba Mtume rehema 
na amani za Mwenyezi Mungu ziwe juu yake
 akamwambia: 
"Subiri; utakapokuwa safi, kisha toka uende Tan'iim 
(ni eneo liko nje kidogo ya Makka)."

2

 Hivyo Mtume -
rehema na amani ziwe juu yake- akaweka ukomo wa 
katazo kuwa ni twahara, wala hakuufanya ukomo huo 
kuwa  muda  maalumu;  na  hili  linaonyesha  kwamba 
hukumu inahusishwa na hedhi kwa kuwepo kwake au 
kutokuwepo kwake. 
Ushahidi wa tatu: Kwamba makadirio na ufafanuzi 
huu uliyotajwa na baadhi ya wanazuoni wa fiqhi katika 
suala hili halipo katika Kitabu cha Mwenyezi Mungu 
wala katika Sunna za Mtume wa Mwenyezi Mungu -
rehema na amani ziwe juu yake-, pamoja na kwamba 
haja,  bali  dharura,  inasukuma  kubainishwa  kwake. 
 

1

  Rejea:  Rasaailul-Asmaa  Allatii  Allaqa  sh-Shaariu  Al-Ahkaam  bihaa 
(Uk. 35). 

2

 Chanzo kilichotangulia ukurasa wa 36. 

Basi lau ingelikuwa miongoni mwa yale yanayowajibika 
kwa waja kuyaelewa na kumuabudu Mwenyezi Mungu 
kwayo, basi Mwenyezi Mungu na Mtume wake rehema 
na amani ziwe juu yake wangelibainisha kwa ubainifu 
ulio wazi kwa kila mmoja; kwa sababu ya umuhimu wa 
hukumu zinazotokana na hilo, kama vile Swala, Funga, 
Ndoa,  Talaka,  Urithi,  na  hukumu  nyinginezo.  Kama 
ambavyo Mwenyezi Mungu Mtukufu na Mtume wake 
-rehema na amani za Mwenyezi Mungu ziwe juu yake- 
wamebainisha idadi ya swala, nyakati zake, rukuu zake na 
sujudi zake. Na Zaka: Mali zake, viwango vyake, kiasi 
chake, na walengwa wake wanaostahiki; na Swaumu: 
Muda wake na wakati wake; na Hija na mengineyo, 
hata maadili ya kisheria ya kula na kunywa, na kulala, 
na tendo la ndoa, na kukaa, na kuingia nyumbani na 
kutoka humo, na maadili ya kisheria ya kwenda haja, 
hadi idadi ya mapanguso ya kujisafisha haja kwa mawe, 
na  mengineyo  miongoni  mwa  mambo  madogo  na 
makubwa; yote hayo ni miongoni mwa yale ambayo 
Mwenyezi Mungu amekamilisha nayo Dini, na akatimiza 
nayo neema Yake juu ya Waumini, kama alivyosema 
Mwenyezi Mungu Mtukufu: 

"...na tumekuteremshia Kitabu hiki kinacho bainisha 
kila kitu..." [An-Nahl: 89]  

Na amesema Mwenyezi Mungu Mtukufu: 

"...hayakuwa ni maneno yaliyo zuliwa, bali ni ya 
kusadikisha yaliyo kabla yake, na ufafanuzi wa kila 
kitu..." [Surat Yusuf: 111] 
Kwa  kuwa  makadirio  haya  na  tafsiri  hizi  haziku 
patikana katika Kitabu cha Mwenyezi Mungu Mtukufu 
wala katika Sunna ya Mtume -rehema na amani ziwe 
juu yake-, imebainika kuwa hayastahiki kutegemewa; 
bali kinachotegemewa ni kile kinachoitwa hedhi, kitu 
ambacho  hukumu  za  kisheria  zimefungamanishwa 
nacho katika kuwapo kwake na kutokuwapo kwake. 
Na dalili hii. Yaani: Kwamba kutotajwa kwa hukumu 
katika Kitabu na Sunna ni dalili ya kutozingatiwa kwake, 
itakunufaisha katika suala hili na mengineyo miongoni 
mwa  masuala  ya  kielimu;  kuwa  hukumu  za  kisheria 
hazithibiti  isipokuwa  kwa  dalili  za  kisheria;  kutoka 
katika Kitabu cha Mwenyezi Mungu, au Sunna za Mtume 
rehema na amani za Mwenyezi Mungu ziwe juu yake, 
au  makubaliano  ya  wanachuoni  yanayojulikana,  au 
upimaji sahihi wa mambo (Qiyas). Amesema Shaikhul-
Islam  Ibn  Taymiyyah  katika  kanuni  yake  moja:  “Na 
miongoni mwa hayo ni kwamba jina la hedhi Mwenyezi 
Mungu  -Mtukufu-  amelihusisha nalo hukumu nyingi 

katika Kitabu na Sunna, wala hakuweka ukomo maalumu 
wa kiwango chake cha chini wala cha juu, wala (ukomo 
wa) twahara baina ya hedhi mbili, pamoja  na  kuwa 
hilo ni jambo lililoenea kwa Umma na wanalihitajia; na 
lugha haitofautishi kati ya kiwango na kiwango. Basi 
atakayeweka mpaka katika hilo amekwenda kinyume 
na Kitabu na sunna.”

1

. Mwisho wa maneno yake. 
Dalili  ya  nne:  Mazingatio,  yaani:  Qiyaas  (upimaji) 
sahihi ulio thabiti na unaoendelea; ni kwamba Mwenyezi 
Mungu Aliyetukuka amebainisha kuwa hedhi ni maudhi. 
Hivyo, wakati wowote hedhi inapokuwepo basi maudhi 
yapo; hakuna tofauti kati ya siku ya pili na ya kwanza, 
wala kati ya nne na ya tatu. Wala hakuna tofauti baina 
ya siku ya kumi na sita na siku ya kumi na tano, wala 
baina ya siku ya kumi na nane na siku ya kumi na saba. 
Hivyo Hedhi ni Hedhi, na Maudhi ni Maudhi; Sababu 
ipo katika siku hizo mbili kwa kiwango sawa sawa, basi 
vipi itakuwa sahihi kutofautisha hukumu kati ya siku 
hizo mbili ilhali zimefanana katika Sababu? Je, hili si ni 
kinyume na upimaji sahihi wa mambo (Qiyasi)? Na je, 
hivi upimaji sahihi siyo kuwa sawa siku mbili hizo katika 
hukumu kwa kuwa zimewiana katika sababu ya hukumu? 
Dalili  ya  tano:  Hitilafu  za  kauli  za  wanaobainisha 
mipaka na kupingana kwa kauli hizo; kwani hilo lina  
onyesha kuwa hakuna dalili katika suala hili inayolazimu 
 

1

 Chanzo kilichotangulia ukurasa wa 38. 

kurejelewa,  bali  ni  hukumu  za  jitihada  zinazoweza 
kukosea au kupatia, wala hakuna moja kati ya kauli 
hizo yenye haki zaidi ya kufuatwa kuliko nyingine; na 
wakati wa mzozo ni lazima kurejea katika Kitabu (Qur'ani) 
na Sunna za Mtume -rehema na amani ziwe juu yake. 
Ikidhihirika nguvu ya kauli kwamba hakuna idadi ya 
uchache wala wingi wa siku za hedhi, na kwamba hiyo 
ndiyo kauli yenye nguvu; basi fahamu kwamba damu 
yote  ya  maumbile  atakayoiona  mwanamke  ambayo 
haina  sababu  ya  kidonda  na  mfano  wake,  hiyo  ni 
damu ya hedhi bila kuuwekea ukomo wa muda wala 
umri; isipokuwa ikiwa itaendelea kumtoka  mwanamke 
bila kukatika jumla, au ikakatika kwa muda mfupi kama 
siku  moja  au  mbili katika mwezi, basi  hiyo  huwa  ni 
damu ya ugonjwa. Na utakuja ufafanuzi wa damu ya 
ugonjwa na hukumu yake, Mwenyezi Mungu akipenda. 
Amesema Sheikhul-Islaam ibnu Taimiyya - Mwenyezi 
Mungu amrehemu-: Asili katika kila kinachotoka katika 
mfuko  wa uzazi  huwa  ni  hedhi,  mpaka  ithibiti  dalili 
kwamba ni damu ya ugonjwa.

1

 
 
 
 

1

  Imepokelewa  na  Bukhari:  Kitabu  cha  Imani,  mlango  wa  "Dini  ni 
wepesi", nambari (39), kutoka kwa Abu Hurairah, Mwenyezi Mungu 
amuwie radhi. 

Na akasema pia: Basi damu yoyote itakayoonekana 
ni hedhi, endapo haitajulikana kuwa ni damu ya mshipa 
au jeraha.

1

 Mwisho. 
Na kauli hii,  pamoja na kuwa  ndiyo yenye nguvu 
zaidi kwa upande wa dalili, pia iko karibu zaidi
 kufahamika 
na kueleweka, na ni rahisi zaidi kwa utekelezaji kwa 
vitendo kuliko walivyotaja walioweka mipaka; na chenye 
kuwa hivyo ndicho chenye stahiki zaidi ya kukubaliwa 
kwa kuwa kinaafikiana na madhumuni ya dini ya Uislamu 
na kanuni yake ya msingi, nayo ni urahisi na wepesi, 
amesema Mwenyezi Mungu Mtukufu: 
...﴿

































... ﴾ 
"Wala hakuweka juu yenu mambo mazito katika 
Dini." [Al-Hajj: 78] Na amesema Mtume, rehema na 
amani za Mwenyezi Mungu ziwe juu yake: "Hakika dini 
ni nyepesi, na hatoifanyia mkazo dini yeyote ila
 itamshinda, 
basi shikamaneni na mfanye kadiri ya uwezo
 yanayoweza 
kukuwekeni karibu, na toeni bishara."  Imepokelewa 
na Bukhari

2

. 
 
 

1

 Ameipokea Bukhari katika kitabu cha Manaaqib, mlango wa Sifa ya 
Mtume, rehema na amani ziwe juu yake, nambari (3560), na Muslim 
katika kitabu cha Al-Fadhail, mlango wa kujiepusha kwake, rehema na 
amani ziwe juu yake, na madhambi, nambari (77/2327). 

2

 Tazama: Majmu'ul Fataawa: Juzuu ya 19, uk. 238-239. 

Na  miongoni  mwa  tabia  zake  rehema  na  amani 
ziwe juu yake "Kwamba hakuwahi kupewa hiyari Mtume 
rehema  na  amani  ziwe  juu  yake  baina  ya  mambo 
mawili  isipokuwa  atachukua  jepesi  lake,  madamu  si 
dhambi."

1

. 
Hedhi ya mjamzito: 
Mara nyingi sana mwanamke anapopata ujauzito 
hukatika damu ya hedhi, kama anavyosema Imam 
Ahmad: 
Wanawake wengi hujua ujauzito kwa kukatika hedhi.

2

 
Basi mjamzito atakapoiona damu, ikiwa ni kabla ya 
kujifungua kwa muda mfupi kama siku mbili au tatu, 
huku akiwa na uchungu wa kujifungua, basi damu hiyo 
ni damu ya uzazi (Nifasi), na ikiwa damu hiyo itakuwa 
kabla ya kujifungua kwa muda mrefu au kwa  muda 
mfupi, isipoambatana na uchungu wa kujifungua, basi 
si  damu  ya  uzazi  (nifasi);  lakini  je,  itakuwa  ni  hedhi 
ambayo zinathibiti kwake hukumu za hedhi, au ni damu 
iliyoharibika ambayo haipati hukumu za hedhi? 
Katika jambo hili kuna mitazamo tofauti miongoni 
mwa Wanachuoni, na yaliyo sahihi ni kwamba hiyo ni 
hedhi iwapo iko katika hali ya kawaida ya hedhi yake; 
kwa sababu asili katika damu inayompata mwanamke 
ni  kuwa  ni  hedhi,  iwapo  hakuna  sababu  inayozuia 
kuhesabiwa  kwake  kuwa  ni  hedhi,  na  wala  hakuna 
 

1

 Al-Awsat (356/2). 

2

 Tazama: Al-Mughni (405/1). 

katika Kitabu na Sunna kinachozuia hedhi ya mjamzito. 
Haya  ndio  madhehebu  ya  Maliki

1

  na  Shaafiy

2

,  na 
ndio lililochaguliwa na Sheikh al-Islam Ibn Taymiyyah; 
akasema katika Al-Ikhtiyaaraat (ukurasa wa 30): Na Al-
Baihaqiy amelisimulia hivyo kama riwaya kutoka kwa 
Ahmad, bali ametaja kwamba Ahmad alirejea kwake. 
Na  kwa  msingi huu,  hedhi  ya mjamzito  inathibiti 
kwake  hukumu  zile  zile  zinazothibiti  kwa  hedhi  ya 
mwanamke asiyemjamzito, isipokuwa katika mambo 
mawili: 
Jambo  la  kwanza:  Talaka.  Ni  haramu  kumtaliki 
mwanamke anayelazimika kukaa eda akiwa katika hedhi 
ikiwa si mjamzito; na si haramu kumtaliki mjamzito. 
Kwa sababu talaka wakati wa hedhi kwa mwanamke 
asiye  mjamzito  ni  kinyume  na  kauli  yake  Mwenyezi 
mungu mtukufu 
...﴿




















... ﴾ 
"...wapeni talaka katika wakati wa eda zao..." [At-
Talaq: 1] Ama talaka ya mwanamke mwenye mimba 
akiwa  katika  hedhi,  hilo  halipingani;  kwa  sababu 
anayempa  talaka  mwanamke  mwenye  mimba  basi 
amempa talaka kwa ajili ya eda yake, iwe yuko katika 
 

1

  Kitabu  Al-Mudawwana,  juzuu  ya  1/155,  Al-Nawadir  wal-Ziyadat, 
juzuu ya 1/136. 

2

 Ikhtilaaf Al-fuqahaa (Al-marwaziy) (uk. 193), Al-Awsat (juzuu 2/239). 

hedhi au yuko twahara; kwa sababu eda yake ni kwa 
ujauzito. Kwa hiyo si haramu kwake kumtaliki baada 
ya kujamiiana, tofauti na wengine. 
Jambo la pili: Hedhi ya mjamzito haimalizi muda wa 
eda, tofauti na hedhi ya mwanamke  asiyemjamzito. 
Kwa sababu eda ya mjamzito haikomi ila kwa kujifungua, 
iwe anatokwa na damu ya hedhi au la. Kwa kauli ya 
Mwenyezi Mungu Mtukufu: 
...﴿















































... ﴾ 
"Na wenye mimba eda yao mpaka watakapo zaa." 
[Attwalaaq: 4]. 
Sura ya tatu: Kuhusu Matukio ya dharura 
yanayoathiri Hedhi 
Na  matukio  ya  dharura  yanayohusiana  na  hedhi 
yako katika aina kadhaa: 
Aina ya Kwanza: Kuongezeka au Kupungua; mfano 
wake ni kuwa mzunguko wa mwanamke ukiwa siku 
sita, kisha damu ya hedhi ikaendelea hadi siku saba; 
au mzunguko wake ukiwa siku saba, kisha atwaharike 
katika siku ya sita. 
Na aina ya pili: Kutangulia au kuchelewa; mfano: 
ada yake ya hedhi huwa mwishoni mwa mwezi, kisha 
akaona hedhi mwanzoni mwake, au ada yake huwa 
mwanzoni mwa mwezi, kisha akaiona mwishoni mwake. 

Na wanachuoni wametofautiana katika hukumu ya 
aina hizi mbili, na lililo sahihi ni kwamba: Mwanamke 
atakapoona damu basi hiyo ni hedhi, na wakati wowote 
akitwaharika kutokana nayo basi ametwaharika, iwe 
zimezidi siku zake za kawaida au zimepungua, na iwe 
zimetangulia au zimechelewa. Na dalili ya hilo 
imetangulia 
kutajwa  katika sehemu  iliyotangulia, ambapo sheria 
imeambatanisha hukumu za hedhi na kuwapo kwake. 
Huu ndio msimamo wa Madhehebu ya Kishaafiy, 
na ndio chaguo la Sheikhul-Islam Ibnu Taymiyyah, na 
ameuimarisha na kuutetea Mwandishi wa Al-Mughni, 
akasema: Lau ada ingelizingatiwa kwa namna iliyotajwa 
katika  madhehebu,  basi  Mtume  rehema  na  amani 
zimshukie angeliubainisha kwa Umma wake, na isingeli 
kuwa  halali  kwake  kuchelewesha  ufafanuzi  wake.

12

 
Kwa  sababu  haifai  kuchelewesha  kubainisha  mpaka 
ukaisha muda wake wakubainisha, na wake zake na 
wengineo miongoni mwa wanawake wanahitaji
 kubainishiwa 
hilo kila wakati, basi hakuwa wa kulipuuzia kulibainisha 
hilo. Wala hakuna kilichopokelewa kutoka kwa Mtume -
rehema  na  amani  ziwe juu  yake-  cha kutaja  ada  ya 
hedhi wala kuibainisha, isipokuwa katika hukumu ya 
mwanamke mwenye istihaadha tu.

3

. Mwisho wa
 kunukuu. 
 

1

 Tazama: Majmu'ul Fataawa: Juzuu ya 19, uk. 238-239. 

2

 Al-Umm (82/1). 

3

 Al-Mughni (396/1) 

Aina ya tatu: Maji maji ya njano au ya kahawia; kwa 
namna ambayo huonekana damu ikiwa ya njano kama 
maji ya vidonda, au iliyochanyika kati ya rangi ya njano 
na  nyeusi. Basi haya yakitokea wakati wa hedhi, au 
yakaungana nayo kabla ya kutwaharika,  yanazingatiwa 
kuwa ni hedhi; tunayathibitishia hukumu za hedhi. Na 
yakitokea baada ya kutwaharika si hedhi; kwa kauli ya 
Ummu  Atwiya  -radhi  za  Mwenyezi  Mungu  ziwe  juu 
yake-: "Tulikuwa hatuchukulii maji maji ya kahawia na 
njano baada ya twahara kuwa ni chochote"
 Imepokelewa 
na Abu Daudi kwa mlolongo mzuri wa wasimulizi

1

, na 
pia  ameipokea  Bukhari  bila  ya  kuzidisha  (baada  ya 
kutwaharika), lakini ametunga mlango kwa kauli yake: 
“Mlango wa maji maji ya njano na kahawia katika siku 
zisizo za hedhi”

2

. 
Amesema katika sherehe (ufafanuzi) wake Fat-hul-
Baari: Anaashiria kwa hilo kuleta muafaka kati ya hadithi 
ya Aisha iliyotangulia katika kauli yake: "mpaka uone 
ute mweupe." Na imebainisha hadithi ya Ummu Atwiya 
-radhi za Mwenyezi Mungu ziwe juu yake- iliyotajwa 
katika mlango, kwamba hilo, yaani hadithi ya mama 
Aisha  -radhi  za  Mwenyezi  Mungu  ziwe  juu  yake-  
 

1

  Imepokelewa  na  Abu  Dawud:  Kitabu  cha  Twahara,  mlango  kuhusu 
mwanamke anayeona  rangi ya kahawia (al-kudrah)  na ya njano  (as-
sufrah) baada ya twahara, nambari (307). 

2

 Imepokelewa na Bukhari: Kitabu cha Hedhi, mlango wa ute wa rangi 
ya manjano na kahawia katika siku zisizo za hedhi, nambari (326). 

limechukuliwa kuwa linahusu pale mwanamke
 anapoona 
maji maji ya kahawia na njano katika siku za hedhi; 
ama nje ya siku hizo, basi (hukumu ni) kama alivyosema 
Ummu  Atwiya  -radhi  za  Mwenyezi  Mungu  ziwe  juu 
yake-.

1

 Mwisho wa kunukuu. 
Na  hadithi  ya  Aisha  aliyoiashiria,  ni  lile  alilolitaja 
Bukhari  kwa  yakini  kabla  ya  mlango  huu

2

,  kwamba 
wanawake walikuwa wakiagiza kipande cha kitambaa, 
yaani; kitu ambacho mwanamke hujitia ili ajue kama 
bado imebaki athari ya hedhi au la, ili iende kwa mama 
wa waumini Aisha radhi za Mwenyezi Mungu ziwe juu 
yake; ndani yake kuna Kursuf yaani; pamba, ikiwa na 
rangi  ya  njano,  alikuwa  akisema:  "Msifanye  haraka 
mpaka muione alama nyeupe."

3

 
Na ute mweupe ni maji meupe yanayotoka katika 
mfuko wa uzazi wakati hedhi inapokatika. 
Na aina ya nne: Ni kukatika katika kwa hedhi, kwa 
namna kwamba mwanamke huona siku moja damu, 
na siku nyingine akawa yuko twahara na mfano wake, 
basi hizi ni hali mbili: 
 
 
 

1

 Fat-h Al-Baari", 1/426. 

2

 Sahihi Bukhari (1/ 71). 

3

 Ameitaja Bukhari kwa mu'allaq: Kitabu cha Hedhi, Mlango wa kuingia 
kwa hedhi na kutoka kwake, kabla ya hadithi nambari (320). 

Hali  ya  kwanza: Kuwa  jambo  hili  liwe  pamoja na 
mwanamke  daima,  muda  wake  wote;  basi  hiyo  ni 
damu ya ugonjwa, na huthibiti kwa anayepatwa nayo, 
hukumu ya mwanamke mwenye damu ya ugonjwa. 
Hali  ya  pili:  Isiwe  inatokea  kwa  mfululizo  kwa 
mwanamke, bali humjia baadhi ya nyakati, na anakuwa 
na wakati wa twahara ulio sahihi. Basi wanachuoni -
Mwenyezi Mungu awarehemu- wametofautiana kuhusu 
ukavu huu: je, unahesabiwa kuwa twahara au unaingia 
chini ya hukumu za hedhi? 
Basi madhehebu ya Shafi'i katika kauli zake mbili 
iliyo sahihi zaidi ni kwamba hukumu za hedhi zinamhusu, 
hivyo huhesabiwa kuwa hedhi

1

, na hilo ndiyo chaguo 
la Sheikhul-Islam  Ibn  Taimiyya  na  mwandishi wa al-
Fa'iq

2

, na ni madhehebu ya Abu Hanifa pia

3

, na hilo ni 
kwa sababu maji maji meupe wanayajua wanawake 
hayaonekani  katika  hali  hiyo;  na  kwa  kuwa  lau 
kingehesabiwa kuwa ni kutwaharika, basi yaliyo kabla 
yake  yangekuwa  hedhi  moja,  na  yaliyo  baada  yake 
yangekuwa  hedhi  moja,  na  hakuna  mwenye  kauli 
hiyo; la sivyo, eda inayohesabiwa kwa mizunguko ya 
hedhi ingemalizika kwa siku tano. Na kwa kuwa lau 
kama  lingewekwa  kuwa  ni  twahara,  lingesababisha 
 

1

 Al-Umm (1/ 83-84). 

2

 Imenukuliwa kutoka kwao katika Al-insaaf. 

3

 Al-Asl (19/2-20) 

tabu na ugumu wa kuoga na mengineyo kila baada ya 
siku mbili; na dhiki imeondoshwa katika Sheria hii, na 
sifa njema ni za Mwenyezi Mungu. 
Na kilicho mashuhuri katika madhehebu ya Hanbali 
ni  kwamba:  Damu  ni  hedhi,  na  usafi  ni  twahara, 
isipokuwa endapo jumla ya vyote viwili itazidi kiwango 
cha juu cha hedhi; basi damu inayozidi huwa ni damu 
ya ugonjwa (Istihadhwa).

1

 
Na amesema katika Al-Mughni: Inaelekea kwamba 
kukoma kwa damu kunapokuwa chini ya siku moja si 
twahara, kwa mujibu wa riwaya tuliyoitaja katika nifasi 
kwamba haizingatii kilicho chini ya siku moja; na hilo 
ndio sahihi -Mwenyezi Mungu akipenda-, kwani damu 
wakati mwingine hushuka na wakati mwingine hukoma. 
Na kuwajibisha kuoga kwa anayetwaharika saa baada 
ya saa ni tabu inayoondolewa; kwa kauli Yake Mtukufu: 
...﴿


































... ﴾ 
"Wala hakuweka juu yenu mambo mazito katika 
Dini." [Al-Hajj: 78] Akasema: Kwa msingi huu, kukatika 
kwa damu hakutakuwa chini ya siku moja ya twahara, 
isipokuwa aone kinachoashiria hilo, kama vile  kukatika 
huko kukawa mwishoni mwa kawaida yake ya hedhi, 
au aone maji maji meupe.

2

 Mwisho wa kunukuu. 
 

1

 Al-Mughni (226/1) 

2

 Al-Mughni (257/1). 

Hivyo,  kauli  hii  ya  Mwandishi  wa  Al-Mughni  iko 
katikati ya kauli mbili, na Mwenyezi Mungu ndiye Mjuzi 
zaidi wa lililo sahihi. 
Aina  ya  tano:  Ukavu  wa  damu  kiasi  kwamba 
mwanamke  anaona  unyevu  tu.  Hali  hii  ikiwa  katika 
wakati wa hedhi au ikiambatana nayo kabla ya
 kutwaharika, 
basi ni hedhi; na ikiwa baada ya kutwaharika, si hedhi. 
Kwa sababu upeo wa hali yake ni kuhusishwa na maji 
ya njano na kahawia, na hii ndiyo hukumu yake. 
 
Sura ya nne: Kuhusu Hukumu za Hedhi 
Hukumu za Hedhi ni nyingi, zinazozidi ishirini; tutataja 
miongoni mwazo zile tunazoona kuwa zina umuhimu 
mkubwa; miongoni mwa hizo: 
Kwanza: Swala: Basi haifai kwa mwenye hedhi
 kuswali, 
iwe  ni  faradhi  au  sunna,  na  swala  hiyo  haikubaliki 
kwake. Na vivyo hivyo swala si wajibu kwake isipokuwa 
akipata  ndani  ya  wakati  wake  kiasi  cha  rakaa  moja 
kamili; basi wakati huo inawajibika kwake swala, iwe 
ameipata  hiyo  mwanzoni  mwa  wakati  au  mwishoni 
mwake. 
Mfano  wa  hilo  mwanzoni  mwake:  Mwanamke 
akafikwa na hedhi baada ya kuzama jua kwa kiasi cha 
rakaa  moja,  basi  itamuwajibikia  akitwaharika  kulipa 
swala  ya  Magharibi,  kwa  sababu  aliupata  muda  wa 









[image: ] 
24 
swala hiyo kiasi cha rakaa moja kabla ya kuingiwa na 
hedhi. 
Na  mfano  wa  hilo  kwa  mwisho  wakati  wake: 
Mwanamke aliyetwaharika kutokana na hedhi kabla 
ya  jua  kuchomoza  kwa  kiasi  cha  rakaa  moja,  basi 
itamuwajibikia  kulipa  swala  ya  Alfajiri;  kwa  sababu 
ameupata wakati katika muda wake kiasi cha rakaa 
moja. 
Ama  ikiwa  mwanamke  ataupata  muda  wa  swala 
kwa  kiasi  kisichotosheleza  rakaa  moja  kamili,  kama 
vile  akaingia  katika  hedhi  katika  mfano  wa  kwanza 
muda mfupi tu baada ya kuzama jua, au atatwaharika 
katika mfano wa pili muda mfupi tu kabla ya kuchomoza 
jua, basi swala si wajibu juu yake; kwa mujibu wa kauli 
ya  Mtume  rehema  na  amani  za  Mwenyezi  Mungu 
ziwe juu yake: "Atakaye idiriki rakaa katika swala basi 
amediriki swala." Wamekubaliana Bukhari na  Muslim

1

, 
Maana  yake  ni  kwamba  mwenye  kuipata  chini  ya 
rakaa moja ya swala hatakuwa amediriki swala. 
Na  ikiwa  mwanamke  atapata  rakaa  moja  katika 
wakati wa swala ya Alasiri, je, inakuwa wajibu juu yake 
kuswali  swala  ya  Adhuhuri  pamoja  na  Alasiri?  Au 
 

1

 Ameipokea  Bukhari  katika kitabu  cha Nyakati za  swala,  mlango wa 
Mwenye kuipata rakaa moja ya swala, kwa nambari 580, na Muslim 
katika kitabu cha Misikiti na sehemu za swala, mlango wa Mwenye 
kuipata rakaa  moja  ya swala  basi amepata swala hiyo,  kwa nambari 
607, miongoni mwa hadithi za Abuu Huraira. 

akipata rakaa moja katika wakati wa swala ya Ishaa, je, 
inakuwa  wajibu  juu  yake  kuswali  swala  ya  Magharibi 
pamoja na Ishaa? 
Katika  hili  kuna  tofauti  baina  ya  wanachuoni,  na 
yaliyo  sahihi  nikwamba  halazimiki  isipokuwa  swala 
alizozipata katika wakati wake; nazo ni swala ya Alasiri 
na Ishaa ambayo ni ya mwisho pekee; kwa kauli yake 
Mtume  rehema  na  amani  ziwe  juu  yake:  "Mwenye 
kupata  rakaa  moja  katika  swala  ya  Alasiri  kabla  jua 
halijazama, basi kwa hakika atakuwa ameipata swala 
ya  Alasiri".  Wamekubaliana  Bukhari  na  Muslim

1

, 
Hakusema Mtume -rehema na amani ziwe juu yake-: 
“Basi amediriki Adhuhuri na Alasiri.” 
Na  hakutaja  ulazima  wa  swala  ya  Adhuhuri  juu 
yake, na asili ni kutokuwa na dhima ya jambo, na huo 
ndio msimamo wa Abu Hanifa na Maliki, na hilo 
limetajwa 
kutoka kwao katika Sharh al-Muhadhdhab

2

. 
Na ama dhikiri na takbira na tasbihi na tahmidi, na 
kutaja  jina  la  Mwenyezi  Mungu  wakati  wa  kula  na 
vinginevyo, na kusoma hadithi za Mtume na fiqhi, na 
dua na kuitikia dua kwa kusema Aamiin, na kusikiliza 
 

1

 Ameipokea  Bukhari  katika kitabu  cha Nyakati za  swala,  mlango wa 
Aliyepata rakaa moja ya Alfajiri, kwa nambari 579, na Muslim katika 
kitabu cha Misikiti na mahali pa kuswalia, mlango wa Aliyepata rakaa 
moja  basi  amepata  hiyo  swala,  kwa  nambari  608,  miongoni  mwa 
hadithi za Abuu Huraira. 

2

 Al-majmu' Sharh Al-muhadhdhab (juzuu ya 3/70). 

Qur’ani,  basi  si  haramu  kwake  chochote  miongoni 
mwa  hayo,  kwani  imethibiti  katika  Sahihi  mbili  na 
vinginevyo. "Kwamba Mtume -rehema na amani ziwe 
juu yake- alikuwa akiegemea pajani kwa Aisha -radhi 
za Mwenyezi Mungu ziwe juu yake- naye akiwa katika 
hedhi, anasoma Qur'ani"

1

. 
Na katika Sahihi mbili pia imekuja kwamba Ummu 
Atwiya, radhi za Mwenyezi Mungu ziwe juu yake, 
alimsikia 
Mtume  rehema  na  amani  ziwe  juu  yake  akisema: 
"Watoke  wanawake  walioachwa  huru  kutokana  na 
utumwa, na mabinti wanaotawishwa, na wanawake 
wenye hedhi (yaani: kwenda katika swala za Iddi mbili), 
na wahudhurie kheri na dua ya Waumini, na wenye 
hedhi wajitenge na mahala pa kuswalia."

2

 
Ama kusoma Qur'ani kwa mwanamke aliye katika 
hedhi yeye mwenyewe, ikiwa ni kwa kuitazama kwa 
 

1

 Ameipokea Bukhari katika kitabu cha Hedhi, mlango wa kusoma kwa 
mwanaume  akiwa  pajani  kwa  mkewe  naye  akiwa  katika  hedhi, 
nambari  (297),  na  Muslim  katika  kitabu  cha  Hedhi,  mlango  wa 
kuegemea kwa mwanaume pajani kwa mkewe naye akiwa katika hedhi 
na kusoma Qurani, nambari  (301), katika  hadithi ya Aisha,  radhi  za 
Mwenyezi Mungu ziwe juu yake. 

2

 Ameipokea Bukhari katika kitabu cha Hedhi, mlango wa kuhudhuria 
wenye hedhi katika Iddi mbili na mwito kwa Waislamu, na wajitenge 
na  mahala  pa  kuswalia,  nambari  324,  na  Muslim  katika  kitabu  cha 
Swala  ya  Iddi  mbili,  mlango  wa  kutaja  kuruhusiwa  kutoka  kwa 
wanawake katika Iddi mbili kuelekea mahala pa tukio la swala ya iddi 
na  kuhudhuria  hotuba,  wakiwa  wametengana  na  wanaume,  nambari 
890. 

macho  au  kutafakari  kwa  moyo  bila  kutamka  kwa 
ulimi, basi hakuna tatizo katika hilo; kama vile kuwekwa 
Msahafu au ubao, kisha akatazama aya na akazisoma 
kwa moyo wake. Amesema Nawawi katika Sharh Al-
Muhadhdhab: “Inajuzu pasina tofauti yoyote.”

1

. 
Ama ikiwa kusoma kwake Qur'ani ni kwa kutamka 
kwa ulimi, basi wanazuoni wengi wanaona kuwa hilo 
limekatazwa na halijuzu kisheria. Na Bukhari

2

, Ibn Jarir 
at-Tabari

3

, na Ibnul-Mundhir

4

 wamesema: Inafaa. 
Imenukuliwa  kutoka  kwa  Maliki,  na  kutoka  kwa 
Imamu Shafi katika kauli yake ya zamani

5

, na
 imenukuliwa 
hivyo kutoka kwao katika "Fath Al-Baari"

6

. 
Na Bukhari ametaja kwa mu'allaq kutoka kwa Ibrahim 
an-Nakha'i: Hakuna ubaya kusoma aya

7

. 
Na amesema Sheikhul-Islam Ibn Taimiyyah katika 
Fataawa, Majmuu'at Ibn Qasim: "Hakuna kabisa Sunna 
katika Qur’ani, inayomzuia kusoma,na kauli yake
 aliposema: 
 

1

 Al-Majmu' (2/ 357). 

2

 Tazama: Sahihi Bukhari, Kitabu cha Hedhi, mlango wa mwenye hedhi 
hutekeleza ibada yote isipokuwa twawafu ya Kaaba, na Fathul Bari (1/ 
407-408). 

3

 "Fat-h Al-Baari" (1/408). 

4

 Al-auswat (2/ 223). 

5

 Al-Majmuu' (2/356). 

6

 "Fat-h Al-Baari" (1/ 408). 

7

 Ameitaja Bukhari kwa ta'liq: Sahihi Bukhari, Kitabu cha Hedhi, mlango 
wa  Mwenye  hedhi  hutekeleza  ibada  zote  isipokuwa  twawafu  ya 
kuizunguka Kaaba, kabla ya hadithi namba (305). 

“Mwenye hedhi wala mwenye janaba asisome chochote 
katika Qur’ani”

1

 Wanachuoni wa hadithi wamekubaliana 
kwamba hadithi hii ni dhaifu.

2

 
Na wanawake walikuwa wakipata hedhi katika zama 
za Mtume -rehema na amani ziwe juu yake-; basi lau 
kama kusoma Qur'ani kungelikuwa ni haramu kwao 
kama swala, hilo lingelikuwa miongoni mwa mambo 
ambayo  Mtume  -rehema  na  amani  ziwe  juu  yake- 
alioubanishia  Umma  wake,  na  Mama  wa  Waumini 
wangelijifunza hilo, na lingelikuwa miongoni mwa
 mambo 
waliyoyaeneza miongoni mwa watu. Basi kwa kuwa 
halikupokelewa kutoka kwa Mtume, rehema na amani za 
Mwenyezi Mungu ziwe juu yake, katika hilo katazo, 
haijuzu kulifanya kuwa haramu pamoja na kujua kwamba 
hakulikataza;  na  kwa  kuwa  hakulikataza  pamoja  na 
wingi wa wenyekupatwa na hedhi katika zama zake, 
ikajulikana kuwa hilo si haramu.

3

 Mwisho wa nukuu. 
Na lililo bora, baada ya kujua tofauti ya mitazamo 
ya wanachuoni, ni kusemwa: lililo bora kwa mwanamke 
mwenye hedhi ni asisome Qur'ani kwa kutamka kwa 
 

1

 Kaipokea At-Tirmidhiy: Milango ya Twahara, Mlango wa yaliyokuja 
kuhusu mwenye janaba na mwenye hedhi kwamba hawasomi Qur'ani, 
kwa nambari 131. 

2

 Tazama: Al-Ilal, cha At-Tirmidhi (69/ mpangilio wake), na As-Sunan 
al-Kubra, cha Al-Baihaqiy (1/ 309), na Al-Ahkam ash-Shar’iyyah, cha 
Ibn ‘Abd al-Haqq  (1/ 504), na Nasb ar-Raayah, cha Az-Zayla’iy  (1/ 
195). 

3

 Tazama: Majmu'ul-Fataawa, uk. (26/191). 

ulimi, isipokuwa pale panapokuwa na hitajio hilo, kama 
vile akiwa ni mwalimu wa kike akahitaji kuwasomesha 
wanafunzi wa kike, au katika hali ya mtihani ambapo 
mwanafunzi wa kike atahitaji kusoma kwa ajili ya mtihani 
wake, au mfano wa hayo. 
Jambo la pili: Swaumu: Basi ni haramu kwa mwenye 
hedhi  kufunga,  iwe  ya  faradhi  au ya  Sunna, na siyo 
sahihi akifunga katika hali hiyo; lakini analazimika kulipa 
swaumu ya faradhi miongoni mwa hizo; kwa ushahidi 
wa maneno ya Aisha - radhi za Mwenyezi Mungu ziwe 
juu yake: "Tulikuwa tukipatwa na hilo - yaani: hedhi -, 
basi tunaamrishwa kulipa swaumu, na wala 
hatuamrishwi 
kulipa swala." Wamekubaliana Bukhari na Muslim

1

. 
Akipata hedhi akiwa amefunga, basi swaumu yake 
itabatilika, hata ikiwa hilo limetokea kabla ya kuzama 
kwa jua kwa muda mfupi tu, na itamlazimu kuilipa siku 
hiyo ikiwa ni swaumu ya lazima. Ama akihisi kuja kwa 
damu  ya  hedhi  kabla  ya  Magharibi  lakini  haikutoka 
isipokuwa baada ya Magharibi, basi funga yake imetimia 
na haibatiliki kwa kauli iliyo sahihi; kwa sababu damu 
iliyo ndani ya mwili haina hukumu ya kisheria. 
 

1

  Imepokelewa  na  Bukhari  katika  Kitabu  cha  Hedhi,  mlango  wa 
Mwanamke  mwenye  hedhi  halipi  swala,  nambari  (321);  na  Muslim 
katika  Kitabu  cha Hedhi, mlango wa  Wajibu  wa kulipa Saumu kwa 
mwanamke mwenye hedhi bila kulipa swala, nambari (335); na tamko 
ni la Muslim. 

Na kwa kuwa Mtume -rehema na amani ziwe juu 
yake- alipoulizwa kuhusu mwanamke anayeona katika 
ndoto yake kama aonavyo mwanaume: Je, inamlazimu 
kuoga?  Akasema:  "Ndio,  iwapo  mwanamke  ataona 
maji".

1

  Akaifungamanisha  hukumu  kwa  kuonekana 
kwa manii, si kwa kuhama kwake; vivyo hivyo hedhi, 
haithibiti hukumu zake isipokuwa kwa kuiona damu 
ya hedhi imetoka nje, si kwa kuhama kwake. 
Alfajiri  itakapochomoza  akiwa  katika  hedhi,  basi 
swaumu  ya  siku  hiyo  si  sahihi  kwake,  hata  kama 
atatwaharika mara tu baada ya Alfajiri. 
Mwanamke akitwaharika kabla kidogo ya Alfajiri kisha 
akafunga, swaumu yake ni sahihi, hata kama hakuoga 
josho kubwa ila baada ya Alfajiri; kama aliyepatwa na 
janaba aliponuia kufunga akiwa na janaba, na hakuoga 
ila baada ya kuchomoza Alfajiri, basi swaumu yake ni 
sahihi.  Katika  hadithi  ya  Aisha  -radhi  za  Mwenyezi 
Mungu  ziwe  juu  yake-  amesema:  "Alikuwa  Mtume 
rehema na amani ziwe juu yake anapoingia asubuhi 
akiwa na janaba lililotokana na tendo la ndoa si kwa 
ndoto, kisha anafunga katika Ramadhani.
 Wamekubaliana 
 

1

 Imepokelewa na Bukhari: Kitabu cha Elimu, mlango wa Haya katika 
Elimu,  nambari  (130).  Na  Muslim:  Kitabu  cha  Hedhi,  mlango  wa 
Wajibu wa kuoga kwa mwanamke..., nambari (313). 

Bukhari na Muslim

1

. 
Hukumu  ya  tatu:  Kuizunguka  Al-Ka'aba:  Basi  ni 
haramu kwake kuizunguka Al-Ka'aba, iwe ya faradhi 
au  ya  hiyari,  na  haisihi  kwake.  Ama  yale  yaliyosalia 
katika matendo kama Sa’ayi -kukimbia- baina ya Mlima 
Swafa na Marwa, na kusimama Arafa, na kulala
 Muzdalifah 
na Mina, na kuipiga Jamarat kwa vijiwe, na mengineyo 
miongoni  mwa  matendo  ya  Hija  na  Umra,  basi  si 
haramu kwake. Kwa kauli ya Mtume rehema na amani 
ziwe juu yake kumwambia Aisha radhi za Mwenyezi 
Mungu ziwe juu yake alipoingia katika hedhi: "Fanya 
kama anavyofanya hujaji isipokuwa usizunguke Nyumba 
(Al-Ka'aba) hadi utakapokuwa safi."

2

. 
Na juu ya hili, iwapo mwanamke atazunguka Kaaba 
hali ya kuwa ametwaharika, kisha ikamjia hedhi mara 
tu baada ya kumaliza kuzunguka Kaaba, au akiwa katika 
mzunguko  wa Swafa  na  Marwa,  basi  hapana ubaya 
wowote juu ya hilo. 
 
 

1

 Imepokelewa na Bukhari katika Kitabu cha Saumu, mlango wa Kuoga 
kwa mwenye kufunga, nambari (1931), na Muslim katika Kitabu cha 
Saumu, mlango wa Usahihi wa saumu ya aliyepambazukiwa na alfajiri 
naye yuko katika janaba, nambari (1109). 

2

  Ameipokea  Bukhari  katika  kitabu  cha  Hedhi,  mlango  wa  Mwenye 
hedhi kutekeleza manasiki (ibada) yote isipokuwa Tawafu ya Nyumba, 
nambari  (305),  na  Muslim  katika  kitabu  cha  Hija,  mlango  wa 
Kubainisha namna za kuhirimia, nambari (1211). 

Hukumu ya nne: Anaondokewa na wajibu wa Tawafu 
ya kuaga: Iwapo mwanamke atakuwa amekamilisha 
ibada za Hija na Umra, kisha akapata hedhi kabla ya 
kuondoka  kurejea  kwao,  na  hedhi  ikaendelea  hadi 
wakati wa kuondoka kwake, basi atatoka bila Tawafu 
ya kuaga; Imepokelewa katika hadithi ya Bin Abbas -
radhi za Mwenyezi Mungu ziwe juu  yao-  amesema: 
"Watu  waliamrishwa  kwamba  jambo  lao  la  mwisho 
Makka liwe ni kuzunguka Nyumba tukufu, isipokuwa 
wanawake  wenye  hedhi  walirahisishiwa  katika  hilo. 
(Hadithi hii wamekubaliana juu yake Bukhari na Muslim)

1

. 
Haipendekezwi kwa mwenye hedhi wakati wa kuaga 
kuja katika mlango wa Msikiti Mtukufu na kuomba dua; 
kwa sababu hilo halikunukuliwa kutoka kwa Mtume, 
rehema na amani ziwe juu yake, na ibada zimejengeka 
juu ya yaliyonukuliwa.  Bali yaliyopokelewa kutoka  kwa 
Mtume, rehema na amani ziwe juu yake, yanathibitisha 
kinyume cha hilo; kwani katika kisa cha Safia -radhi za 
Mwenyezi Mungu ziwe juu yake- alipopata hedhi baada 
ya Tawaful-Ifadhwa, Mtume, rehema na amani ziwe 
juu yake, alimwambia: "Basi ondoka." Wamekubaliana 
 

1

  Ameipokea  Bukhari  katika  kitabu  cha  Hija,  mlango  wa  Tawafu  ya 
kuaga, nambari (1755), na Muslim katika kitabu cha Hija, mlango wa 
Tawafu ya kuaga na kuondolewa kwake kwa mwenye hedhi, nambari 
(1328). 

Bukhari na Muslim

1

. 
Wala hakuamrisha kuhudhuria mlangoni mwa msikiti; 
na lau hilo lingekuwa limewekwa kisheria angelibainisha 
hilo. Ama kuzunguka Kaaba kwa ajili ya Hija na Umra 
haliondoki kwake, bali atazunguka Kaaba atwaharikapo. 
Hukumu  ya  tano:  Kukaa  ndani  ya  msikiti:  Basi  ni 
haramu kwa mwanamke mwenye hedhi kukaa ndani 
ya msikiti, hata eneo la kuswalia Idd ni haramu kwake 
kukaa humo. Katika hadithi ya Ummu Atwiya -radhi za 
Mwenyezi Mungu ziwe juu yake-: kwamba alimsikia 
Mtume  -rehema  na  amani  ziwe  juu  yake-  akisema: 
"Watoke wasichana waliobalehe, walioko majumbani, 
na wenye hedhi." 
 Na  katika  riwaya  hiyo:  "Wenye  hedhi  wajitenge 
mbali na mahali pa kuswalia. Wamekubaliana Bukhari 
na Muslim

2

. 
 
 

1

  Ameipokea  Bukhari  katika  kitabu  cha  Hija,  mlango  wa  mwanamke 
kupata hedhi baada ya kufanya Tawafu ya Ifadha, nambari 1757, na 
Muslim katika kitabu cha Hija, mlango wa Tawafu ya kuaga, nambari 
1211. 

2

 Ameipokea Bukhari katika kitabu cha Hedhi, mlango wa kuhudhuria 
kwa mwenye hedhi Iddi mbili na wito wa Waislamu, na wajitenge na 
mahala  pa  kuswalia,  nambari  (324).  Na  Muslim  katika  kitabu  cha 
Swala  ya  Iddi  mbili,  mlango  wa  kutaja  uhalali  wa  kutoka  kwa 
wanawake katika Iddi mbili kwenda kwenye mahala pa kuswalia na 
kuhudhuria  hotuba,  wakiwa  wametengana  na  wanaume,  nambari 
(890). 

Hukumu ya sita: Kujamiiana: Basi ni haramu  kwa 
mume  wake  kujamiiana  naye,  na  ni  haramu  kwake 
kumruhusu  afanye  hivyo;  kwa  sababu  ya  kauli  ya 
Mwenyezi Mungu Mtukufu: 
﴿









































... ﴾ 
"Na wanakuuliza juu ya hedhi. Waambie, huo ni 
uchafu. Basi jitengeni na wanawake wakati wa hedhi. 
Wala  msiwaingilie mpaka  watwaharike..." [Al-Baqara: 
222] Na makusudio ya Hedhi: Ni muda wa hedhi na 
mahali pake, na mahali hapo ni tupu ya mwanamke. 
Na kwa kauli ya Mtume, rehema na amani za Mwenyezi 
Mungu  ziwe  juu  yake:  "Fanyeni  kila  kitu  isipokuwa 
tendo la ndoa." 
 Yaani:  Jimai.  Imepokelewa  na  Muslim

1

;  na  kwa 
sababu Waislamu wamekubaliana ya kuwa kumwingilia 
mwenye hedhi katika tupu yake ni haramu. 
Si halali kwa mtu anayemuamini Mwenyezi Mungu 
na Siku ya Mwisho  kulifanya jambo hili ovu ambalo 
kukatazwa kwake kumethibitishwa na Qur’ani Tukufu 
na Sunna ya Mtume wake, rehema na amani ziwe juu 
yake,  na  makubaliano  ya  Waislamu;  basi  atakuwa 
 

1

  Ameitoa  Muslim  katika  Kitabu  cha  Hedhi,  mlango  wa  ruhusa  ya 
mwanamke mwenye hedhi kuosha kichwa cha mume wake, nambari 
(302). 

miongoni  mwa  waliompinga  Mwenyezi  Mungu  na 
Mtume  wake,  rehema  na  amani  ziwe  juu  yake,  na 
akafuata njia isiyokuwa ya Waumini. Amesema katika 
Al-Majmuu’ Sharhi Al-Muhadh-dhab (uk. 374, Juz. 2): 
Na amesema Imamu Shafy, Mwenyezi Mungu
 amrehemu: 
“Yeyote  atakayefanya  hivyo  basi  amefanya  dhambi 
kubwa.” Wamesema wenzetu na wengine: “Atakaye 
halalisha  kujamiiana  na  mwanamke  mwenye  hedhi 
huhukumiwa kuwa kafiri.” Mwisho wa maneno ya An-
Nawawiy. 
Imeruhusiwa kwake -na sifa njema ni za Mwenyezi 
Mungu- kufanya yanayoweza kupunguza matamanio 
yake bila ya tendo la ndoa, kama vile kumbusu,
 kumkumbatia 
na kumpapasa mwanamke katika sehemu zisizokuwa 
tupu; lakini lililo bora asimpapase katika sehemu  za 
kuanzia  kitovuni  mpaka  magotini  isipokuwa  akiwa 
nyuma ya kizuizi. Kwa kauli ya Aisha -radhi za Mwenyezi 
Mungu ziwe juu yake-: "Alikuwa Mjumbe wa Mwenyezi 
Mungu -rehema na amani ziwe juu yake- akiniamrisha 
najifunga kikoi, ananigusa na mimi nikiwa katika hedhi." 
Wamekubaliana Bukhari na Muslim

1

. 
 
 
 

1

 Ameipokea Bukhari katika kitabu cha Hedhi, mlango wa kumpapasa 
mwenye  hedhi,  nambari  (301), na  Muslim  katika  kitabu  cha  Hedhi, 
mlango wa kumpapasa mwenye hedhi juu ya izari, nambari (293). 

Hukumu  ya  saba:  Talaka:  Ni  haramu  kwa  mume 
kumtaliki  mwanamke  mwenye  hedhi  katika  kipindi 
cha hedhi yake; kwa kauli Yake Aliyetukuka: 
﴿





















































... ﴾ 
"Ewe  Nabii!  Mtakapo  wapa  talaka  wanawake, 
basi  wapeni  talaka  katika  wakati  wa  eda  zao..." 
[Attwalaaq: 1] Yaani: Katika hali watakayoianza kukaa 
eda inayohesabika wakati wa talaka, na hilo halitokei 
ila iwapo atamtaliki akiwa mjamzito au akiwa katika 
twahara isiyofuatana na kujamiiana. Kwa sababu
 akipewa 
talaka katika hali ya hedhi, haanzi kuhesabu eda; kwa 
kuwa hedhi ambayo alipewa talaka ndani yake
 haihesabiwi 
katika eda. Na akipewa talaka akiwa katika twahara 
baada  ya  kujamiiana,  eda  atakayoianza  haijulikani; 
kwa kuwa haijulikani iwapo amepata mimba kutokana 
na  kujamiiana  huko,  basi  atakaa  eda  ya  mimba,  au 
kama  hakupata  mimba,  atakaa  eda  ya  hedhi.  Basi 
ilipokosekana  yakini  kuhusu  aina  ya  eda,  ikawa  ni 
haramu kwake kutoa talaka mpaka jambo libainike. 
Basi kumtaliki mwenye hedhi wakati wa hedhi yake 
ni haramu kwa sababu ya  Aya iliyotangulia. Na kwa 
yale yaliyothibiti katika Sahihi mbili (Bukhari na Muslim) 
na nyinginezo, kutokana na hadithi ya bin Omari, radhi 
za Mwenyezi Mungu ziwe juu yake, kwamba akamtaliki 
mkewe akiwa katika hedhi; basi Omari, radhi za 
Mwenyezi 
Mungu  ziwe  juu  yake,  akamtajia  hilo  Mtume  wa 

Mwenyezi Mungu, rehema na amani ziwe juu yake, 
ndipo Mtume wa Mwenyezi Mungu, rehema na amani 
ziwe  juu  yake,  akaghadhibika  juu  ya  hilo,  akasema: 
"Mwambie amrejee, kisha abaki naye hadi atwaharike, 
kisha apate hedhi, kisha atwaharike; kisha akitaka
 amshikilie 
baada ya hapo, na akitaka amtaliki kabla hajamwingilia. 
Basi hiyo ndiyo eda ambayo Mwenyezi Mungu
 ameamuru 
wanawake wapewe talaka ndani yake."

1

 
Na  iwapo  mume  atamtaliki  mkewe  akiwa  katika 
hedhi, basi amefanya dhambi, na inampasa atubu kwa 
Mwenyezi  Mungu  Mtukufu,  na  amrudishe  mkewe 
katika kifungo cha ndoa yake ili amtaliki kwa talaka ya 
kisheria inayoafikiana na amri ya Mwenyezi Mungu na 
Mtume wake. Kisha baada ya kumrudisha, amwache 
hadi atakapopata twahara kutokana na hedhi ile aliyo 
mtaliki ndani yake, kisha apate hedhi mara nyingine, 
kisha akitwaharika, akitaka abaki naye, na akitaka
 amtaliki 
kabla ya kumuingilia. 
Na  vinavyotolewa  nje  ya  katazo  la  kutoa  talaka 
wakati wa hedhi ni masuala matatu: 
 
 

1

 Imepokelewa na Bukhari katika Kitabu cha Talaka, nambari (5251), na 
Muslim katika Kitabu cha Talaka, mlango wa Kuharamisha kumtaliki 
mwanamke  mwenye  hedhi  bila  ridhaa  yake,  na  kwamba  akikiuka 
hutokea talaka,  na huamrishwa kumrudisha,  nambari (1471), kutoka 
katika Hadithi ya bin Omari, Mwenyezi Mungu awawie radhi. 

Kwanza: Ikiwa talaka imetolewa kabla ya kumuingilia 
au kabla ya kujamiiana naye, basi hakuna ubaya kumtaliki 
akiwa katika hedhi. Kwa sababu wakati huo halazimiki 
kukaa eda, basi talaka yake haitakuwa kinyume; kwa 
sababu ya kauli yake: 
...﴿




















... ﴾ 
"...wapeni  talaka  katika  wakati  wa  eda  zao..." 
[Attwalaaq: 1]. 
Jambo la pili: Ikiwa hedhi itakuwa wakati wa mimba, 
na sababu yake imekwishabainishwa. 
Jambo la tatu: Ikiwa talaka ni kwa fidia, basi hakuna 
ubaya kumtaliki akiwa katika hedhi. 
Mfano wa hilo ni pale panapokuwapo mgogoro na 
uhusiano mbovu baina ya mke na mume, kisha mume 
akachukua fidia kwa ajili ya kumtaliki; basi inaruhusiwa 
hata akiwa katika hedhi. Kutoka kwa bin Abbas radhi 
za  Mwenyezi  Mungu  ziwe  juu  yao  kuwa  mke  wa 
Thabiti  bin  Kaisi  bin  Shamasi  alimuendea  Mtume 
rehema  na  amani  ziwe  juu  yake,  akasema:  "Ewe 
Mjumbe  wa  Mwenyezi  Mungu,  hakika  mimi  sina  la 
kumlaumu juu yake katika tabia wala katika dini, lakini 
nachukia  ukafiri  katika  Uislamu."  Akasema  Mtume 
rehema  na  amani  ziwe  juu  yake:  “Je,  utamrudishia 
Bustani yake?” Akasema: Ndiyo. Akasema Mtume wa 
Mwenyezi  Mungu  rehema  na  amani  za  Mwenyezi 

Mungu ziwe juu yake: "Kubali Bustani na mpe talaka 
moja." Imepokelewa na Bukhari

1

. 
Wala  Mtume  -rehema  na  amani  ziwe  juu  yake- 
hakuuliza: Je, alikuwa katika hedhi au katika twahara? 
Na kwa kuwa talaka hii ni mke kuinunua nafsi yake, 
ikaruhusiwa inapohitajika iwe katika hali yoyote ile. 
Amesema  katika  Al-Mughni,  akieleza  sababu  ya 
kujuzu kwa khul'u wakati wa hedhi (uk. 52, juzuu ya 7, 
toleo la Misri): “Kwa sababu kukatazwa talaka wakati 
wa hedhi ni kwa ajili ya madhara yanayompata kwa 
kurefuka eda; na khuluu (kujikomboa/kujivua) ni kwa 
ajili ya kuondoa madhara yanayompata kutokana na 
ubaya wa maisha ya ndoa na kuendelea kukaa na yule 
asiyempenda  na  kumchukia;  na  hilo  ni  kubwa  zaidi 
kuliko madhara ya kurefuka kwa eda. Basi ikawa
 inaruhusiwa 
kuondoa  madhara  makubwa  kwa  kuvumilia  lililo 
dogo; na kwa ajili hiyo Mtume rehema na amani ziwe 
juu  yake  hakumuuliza  mwanamke  aliyefanya  khulu 
kuhusu hali yake.” Mwisho wa maneno yake. 
Na ama kufunga ndoa na mwanamke aliye katika 
hedhi,  hakuna  ubaya  katika  hilo;  kwa  kuwa  asili  ni 
uhalali, na hakuna dalili ya kuzuia hilo. Lakini mumewe 
kuingia kwake akiwa katika hedhi kunaangaliwa kwanza: 
 

1

 Imepokelewa na  Bukhari: Kitabu  cha Talaka, Mlango  wa  Khul’u na 
jinsi  ya  talaka humo,  nambari  (5273), kutoka  katika  Hadithi  ya  Ibn 
Abbas, Mwenyezi Mungu awawie radhi wote wawili. 










[image: ] 
40 
Ikiwa kuna uhakika kwamba hatamuingilia, basi hakuna 
ubaya;  vinginevyo,  basi  mume  asiingie  kwake  hadi 
atwaharike kwa kuogopa kuangukia katika lile lililokatazwa.
 
Hukumu ya nane: Kuzingatia eda ya talaka ni kwa 
hilo -yaani hedhi-. Hivyo, akimtaliki mwanamume mkewe 
baada ya kujamiiana naye au kukaa naye faragha, basi 
mke huyo atalazimika kukaa eda ya hedhi tatu kamili, 
ikiwa ni miongoni mwa wanaopata hedhi, na wala si 
mwenye  mimba;  kwa  kauli  yake  Mwenyezi  Mungu 
Mtukufu: 
﴿
























































... ﴾ 
"Na  wanawake  walio  achwa  wangoje  peke  yao 
mpaka twahara (au hedhi) tatu  zipite."  [Al-Baqara: 
228]  Yaani:  Hedhi  tatu.  Ikiwa  ni  mjamzito,  basi  eda 
yake ni hadi atakapojifungua, iwe muda huo ni mrefu 
au mfupi; kwa kauli Yake Aliyetukuka: 
...﴿















































... ﴾ 
"Na wenye mimba eda yao mpaka watakapo zaa." 
[At-Talaq: 4] Na iwapo atakuwa miongoni mwa
 wasioingia 
hedhi, kama msichana mdogo ambaye hajaingia katika 
hedhi, na yule ambaye damu yake ya hedhi imekatika 
kwa utu uzima, au kwa operesheni iliyoondoa mfuko 
wa uzazi, au kwa jambo jingine lolote ambalo halimpi 
tumaini la kurejea kwa hedhi, basi, eda yake ni miezi 
mitatu; kwa kauli Yake Aliyetukuka: 

﴿































































































... ﴾ 
 "Na wale waliokata tamaa kupata hedhi miongoni 
mwa  wanawake  wenu,  ikiwa  mnayo  shaka,  basi 
muda wa eda yao ni miezi mitatu, pamoja na ambao 
hawapati hedhi..." [At-Talaq: 4] Ikiwa ni miongoni mwa 
wanawake wenye hedhi, lakini hedhi yake imekatika 
kwa sababu inayojulikana kama ugonjwa au
 kunyonyesha, 
basi  atabaki  katika  eda  hata  kama  muda  utarefuka 
mpaka hedhi irejee, na ataihesabu eda yake kwa hiyo 
hedhi.  Ikiwa  sababu  imeondoka  na  hedhi  haijarudi, 
kwa mfano amepona ugonjwa au amemaliza
 kunyonyesha, 
na hedhi ikaendelea kutokuwapo, basi atakaa eda ya 
mwaka mzima tangu kuondoka kwa sababu hiyo. Na 
kauli  hii  ndiyo  sahihi,  inayoafikiana  na  misingi  ya 
sheria, Ikiwa sababu imeondoka na hedhi haijarejea, 
atakuwa kama yule ambaye hedhi yake imekatika bila 
sababu inayojulikana; na ikiwa hedhi yake imekatika 
bila sababu inayojulikana, basi atakaa eda mwaka mzima: 
Miezi  tisa  kwa  ajili  ya  mimba  kwa  tahadhari,  kwa 
sababu kawaida ya mimba ni miezi tisa, na miezi mitatu 
ya eda. 
Ama ikiwa talaka imetolewa baada ya kufunga ndoa 
na kabla ya kujamiiana na kukaa faragha, basi halazimiki 
kukaa eda kabisa, si kwa hedhi wala kwa kinginecho; 
kwa sababu ya kauli yake: 

﴿




















































































































... ﴾ 
"Enyi mlio amini! Mkiwaoa wanawake, Waumini, 
kisha mkawapa talaka kabla ya kuwagusa, basi hamna 
eda juu yao mtakayo ihesabu..." [Al Ahzaab: 49]. 
Hukumu ya tisa: Hukumu ya kubainika kwa tumbo 
la uzazi, yaani kuwa halina mimba. Hili huhitajika kila 
mara panapohitajika hukumu ya kubainika kwa tumbo 
la uzazi kuwa halina mimba, nalo lina masuala kadhaa: 
Miongoni mwa hayo: Ikiwa mtu atakufa na akaacha 
mwanamke ambaye mtoto aliye tumboni mwake
 atamrithi, 
naye ana mume, basi mumewe hairuhusiwi kumwingilia 
mpaka apate hedhi, au kubainike kuwa ana mimba. 
Iwapo itabainika kuwa ana mimba, tunahukumu
 kwamba 
mtoto aliye tumboni atarithi, kwa kuwa tunahukumu 
kuwepo kwake wakati wa kufa kwa aliyemuachia urithi. 
Na akipata hedhi, tunahukumu kwamba hatarithi, kwa 
kuwa tunahukumu kuwa tumbo la uzazi halina mimba 
kwa hedhi. 
La  kumi  ni  uwajibu  wa  kuoga:  Inawajibika  kwa 
mwanamke  mwenye  hedhi  akitwaharika  aoge  kwa 
kuuosha mwili wote; kwa kauli ya Mtume, rehema na 
amani ziwe juu yake, aliyoisema kwa Fatma bint Abii 
Qubaishi:  "Inapokuja  hedhi  basi  acha  swala,  na  inapo 

kwisha basi oga na swali." Imepokelewa na Bukhari

1

. 
Na kiwango cha chini  cha wajibu katika kuoga ni 
kuosha mwili wake wote hata kilicho chini ya nywele, 
na  lililo bora nikuwa  lifanyike kwa namna ilivyokuja 
katika  hadithi.  Imepokelewa  kutoka  kwa  Mtume  -
rehema na amani ziwe juu yake- kwamba Asmaa binti 
Shakal alimuuliza kuhusu kuoga baada ya hedhi, akasema 
-rehema  na  amani  ziwe  juu  yake-:  “Mmoja  wenu 
achukue maji yake na mkunazi wake, ajitwaharishe na 
aikamilishe twahara yake vyema, kisha ajimwagie maji 
kichwani na akisugue kichwa chake msuguo wa nguvu 
mpaka atakapohisi kuwa maji yamefika katika maoteo 
ya nywele za kichwa chake, kisha ajimwagie maji juu 
ya mwili wake, kisha achukue kipande cha kitambaa 
chenye  miski,  ajitwaharisha  nacho.”  Basi  akasema 
Asmaa: Ni vipi atajitwaharisha kwayo? Basi akasema 
Mtume rehema na amani ziwe juu yake: "Sub-haana 
llaah!" Ametakasika Mwenyezi Mungu. Aisha  akasema 
kumwambia: Fuatilia athari ya  damu. [Imepokelewa 
na Muslim]

2

. 
 

1

 Ameipokea Bukhari katika kitabu cha Hedhi, mlango wa kuanza kwa 
hedhi na kumalizika kwake, nambari 320, na Muslim katika kitabu cha 
Hedhi,  mlango  wa  mwenye  Istihadhah,  josho  lake  na  Swala  yake, 
nambari 333, katika hadithi ya Aisha, radhi za Mwenyezi Mungu ziwe 
juu yake. 

2

 Imepokelewa na Bukhari: Kitabu cha  Hedhi, Mlango wa kuoga kwa 
mwenye hedhi, nambari (315), na Muslim: Kitabu cha Hedhi, Mlango 
wa kupendekezwa kwa aliyeoga kutokana na hedhi kutumia kipande 

Si  wajibu  kufumua  nywele  za  kichwa,  isipokuwa 
ikiwa zimefungwa kwa nguvu kiasi cha kuhofiwa kwamba 
maji hayatafika kwenye mizizi ya nywele. Kwa yaliyomo 
katika Sahihi Muslim, kutoka katika hadithi ya Ummu 
Salama radhi za Mwenyezi Mungu ziwe juu yake kwamba 
alimwuliza Mtume rehema na amani ziwe juu yake, 
akasema: “Mimi ni mwanamke ninasokota nywele za 
kichwa changu kwa kuzibana; je, nizifungue kwa ajili 
ya josho la janaba?” Na katika riwaya nyingine: “kwa 
ajili ya hedhi na janaba?” Akasema: "Hapana, inakutosha 
tu uchote maji kwa viganja vyako mara tatu uyamimine 
juu ya kichwa chako, kisha ujimwagie maji katika mwili 
wako nawe utakuwa msafi."

1

 
Atakapotwaharika  mwenye hedhi katikati ya  wakati 
wa swala, inawajibika kwake aharakishe kuoga josho 
kubwa ili apate kuiswali katika wakati wake. Basi ikiwa 
yuko katika safari na hana  maji, au akawa ana maji 
lakini anahofia madhara kwa kuyatumia, au akawa ni 
mgonjwa anayedhurika kwa maji, basi atatayamamu 
badala ya kuoga josho kubwa mpaka kizuizi kiondoke, 
kisha aoge josho kubwa. 
 
 
cha misk katika mahali pa damu, nambari (332), kutoka katika Hadithi 
ya Aisha, Mwenyezi Mungu amuwie radhi. 

1

 Ameipokea Muslim katika kitabu cha Hedhi, mlango wa Hukumu ya 
misokoto  ya nywele  ya mwenye  kuoga,  nambari (330),  kutoka kwa 
Ummu Salama, radhi za Mwenyezi Mungu ziwe juu yake. 

Na baadhi ya wanawake hutwaharika ndani ya wakati 
wa swala, na huchelewesha kujitwaharisha kwa kuoga 
hadi muda mwingine, wakisema: Haiwezekani kwao 
kukamilisha kule kutwaharika kunakotakiwa katika
 wakati 
huu;  lakini  hilo  si  hoja  wala  udhuru.  Kwa  sababu 
mwanamke anaweza kujitosheleza na kile cha wajibu 
tu katika kuoga, na aswali swala ya faradhi katika wakati 
wake, kisha atakapopata wasaa aoge kwa ukamilifu. 
Sura ya tano: Katika Damu ya Ugonjwa, na 
hukumu zake. 
Damu ya ugonjwa ni: Mwanamke kuendelea kutoka 
damu kiasi kwamba haikomi kabisa, au hukatika kwa 
muda  mfupi  kama  siku  moja  au siku mbili ndani ya 
mwezi. 
Basi dalili ya hali ya kwanza ambayo damu haikatiki 
kabisa ni yaliyothibiti katika Sahihi Bukhari kutoka kwa 
Aisha, Mwenyezi Mungu amridhie, amesema: Fatma 
binti  Abii  Qubaishi  alimwambia  Mtume  -rehema  na 
amani  ziwe  juu  yake-:  "Ewe  Mtume  wa  Mwenyezi 
Mungu, hakika mimi sipati twahara". Na katika riwaya 
nyingine: "Ninapata damu ya istihadha, hivyo siwi safi."

1

 
 

1

 Ameipokea Bukhari katika kitabu cha Udhu, mlango wa kuosha damu, 
nambari  (228),  na  Muslim  katika  kitabu  cha  Hedhi,  mlango  wa 
mwanamke mwenye  damu  ya  istihadhwa na  kuoga kwake  na swala 
yake,  nambari  (333),  katika  hadithi  ya  Aisha,  radhi  za  Mwenyezi 
Mungu ziwe juu yake. 

Na  dalili  ya  hali  ya  pili  ambayo  damu  haikatiki 
isipokuwa kidogo ni  hadithi ya Hamna bint  Jah'shi  -
radhi  za  Mwenyezi  Mungu  ziwe  juu  yake-  ambapo 
alikuja kwa Mtume -rehema na amani ziwe juu yake- 
akasema: Ewe Mtume wa Mwenyezi Mungu -rehema 
na  amani  ziwe  juu  yake-,  hakika  mimi  hupatwa  na 
hedhi ya ugonjwa kwa wingi tena kali. [Hadithi hii... 
Ameipokea  Ahmad,  Abuu  Daud  na  Tirmidhiy

1

;  na 
Tirmidhiy akaisahihisha, na imenukuliwa kutoka kwa 
Imamu Ahmad kuwa aliisahihisha, na kutoka kwa
 Bukhariy 
kuwa aliihukumia kuwa hasan

2

.] 
Hali za damu ya ugonjwa: 
Kwa  mwanamke mwenye damu ya ugonjwa zipo 
hali tatu: 
Hali ya kwanza: Awe na hedhi inayojulikana kabla 
ya kuanza kwa damu ya ugonjwa; basi huyu atarejea 
kwenye  muda  wa  hedhi  yake  uliokuwa  ukijulikana 
uliotangulia, atakaa humo, haswali wala hafungi, na 
zitamhusu  hukumu  za  hedhi,  na  iliyobaki  baada  ya 
 

1

 Ameipokea Ahmad 6/349, na Abuu Daud, kitabu cha Twahara, mlango 
wa aliyesema anapokuja hedhi aache swala, nambari 287, na Tirmidhi, 
milango ya Twahara, mlango wa kuhusu mwenye istihadha kwamba 
anakusanya baina ya swala mbili kwa uogaji wamara moja, nambari 
128, katika hadithi ya Hamna bint Jahsh -radhi za Mwenyezi Mungu 
ziwe juu yake-. 

2

  Sunan  At-Tirmidhiy:  Milango  ya  Twahara,  mlango  unaohusu 
mwanamke mwenye istihadha kwamba anajumuisha baina ya Swala 
mbili kwa josho moja, baada ya Hadithi namba (128). 

hapo itakuwa ni damu ya ugonjwa, hivyo zitamhusu 
hukumu za mwenye damu ya ugonjwa. 
Mfano wake ni mwanamke ambaye ilikuwa kawaida 
yake anapata hedhi katika mwanzo wa kila mwezi kwa 
muda wa siku sita, kisha akapatwa na damu ya ugonjwa 
ikawa damu inaendelea kutoka mfululizo, basi hedhi 
yake ni siku sita za mwanzo wa kila mwezi, na kinachozidi 
hiyo ni damu ya ugonjwa. Kutoka kwa Aisha -radhi za 
Mwenyezi Mungu ziwe juu yake- yakwamba Fatuma 
bint Abii Hubaishi alisema: Ewe Mtume wa Mwenyezi 
Mungu, hakika mimi napata hedhi na wala sitwahariki, 
je  niache  swala?  Akasema:  "Hapana,  hakika  huo  ni 
upasukaji wa mshipa, lakini acha swala kwa kiasi cha 
siku ulizokuwa ukipata hedhi ndani yake, kisha oga na 
uswali." Imepokelewa na Bukhari

1

. 
Na katika Sahihi Muslim, kwamba Mtume, rehema 
na amani ziwe juu yake, alimwambia Ummu Habiba 
bint Jahshi, radhi za Mwenyezi Mungu ziwe juu yake: 
"Kaa kiwango cha siku ambazo ilikuwa ikikuzuia hedhi 
yako, kisha oga na swali.

2

 
 

1

  Imepokelewa  na  Bukhari:  Kitabu  cha  Hedhi,  Mlango  wa  Hedhi,  na 
kusadikiwa  kwa  wanawake  kuhusu  hedhi  na  ujauzito,  katika 
yanayowezekana  katika  hedhi,  namba  (325),  kutoka  kwa  Aisha 
(Mwenyezi Mungu amridhie). 

2

 Imepokelewa na Muslim: Kitabu cha Hedhi, Mlango wa mwanamke 
mwenye damu  ya istihadhah,  kuoga  kwake na Swala  yake, nambari 
(334),  kutoka  katika  Hadithi  ya  Aisha,  Mwenyezi  Mungu  amuwie 
radhi. 

Kwa msingi huo, mwenye damu ya ugonjwa ambaye 
ana hedhi inayojulikana atakaa kwa kiwango cha siku 
za hedhi yake pekee, kisha ataoga, na ataswali, wala 
asijali damu hiyo wakati huo. 
Hali ya pili: Asiwe na hedhi yenye ada iliyojulikana 
kabla ya damu ya ugonjwa; yaani damu ya ugonjwa 
imeendelea  kwake  tangu  mwanzo  kabisa  alipoanza 
kuona  damu.  Basi  huyu  atatumia  utambuzi;  hedhi 
yake  itakuwa  ni  ile  inayotambulika  kwa  rangi  yake 
nyeusi au kwa uzito wake au kwa harufu yake, nayo 
itakuwa na hukumu za hedhi; na kilichobaki kitakuwa 
ni damu ya ugonjwa yenye hukumu za damu ya ugonjwa. 
Mfano wa hilo ni: Mwanamke alipoona damu mara 
ya  kwanza,  ikaendelea  damu  kushuka  kwake;  lakini 
anaiona siku kumi ikiwa nyeusi, na siku zilizobaki za 
mwezi  ikiwa  nyekundu;  au  anaiona  siku  kumi  ikiwa 
nzito,  na  siku  zilizobaki  za  mwezi  ikiwa  nyepesi;  au 
anaiona siku kumi ikiwa na harufu ya hedhi, na siku 
zilizobaki za mwezi bila harufu. Basi hedhi yake ni ile 
nyeusi  katika  mfano  wa  kwanza,  na  ile  nzito  katika 
mfano wa pili, na ile yenye harufu katika mfano wa 
tatu, na nyingine zote ni damu za ugonjwa. Kwa kauli 
ya Mtume rehema na amani ziwe juu yake kumwambia 
Fatma  bint  Abii  Qubaishi:  Ikiwa  damu  ya  hedhi  ni 
nyeusi inayotambulika, basi ikitokea hivyo acha swala; 
na ikiwa ni ile nyingine basi tawadha na swali; kwani 

hiyo ni damu ya mshipa. Ameipokea Abu Daud na An-
Nasaai, na ameisahihisha Ibn Hibbaan na Al-Haakim

1

. 
Na hadithi hii, ijapokuwa katika  Isnad (wapokezi) 
wake  na  Matini  yake  kuna  mjadala,  basi  wasomi  -
Mwenyezi Mungu awarehemu- wameifanyia kazi, na 
hilo  ndilo  lililo  bora  kuliko  kuirejesha  katika  ada  ya 
wanawake wengi. 
Hali ya tatu: Asiwe na ada ya hedhi inayojulikana, 
wala asiwe na utofautishaji unaofaa kwa sifa za damu; 
yaani damu ya ugonjwa iendelee kushuka tangu 
alipoanza 
kuona damu, na damu yake sawa iwe ina sifa moja au 
ina  sifa  zisizo  thabiti  ambazo  haziwezi  kuwa  hedhi, 
hivyo mwanamke huyu atafanya kwa kuzingatia desturi 
ya wanawake wengi; basi hedhi yake itakuwa siku sita 
au saba katika kila mwezi, ikianza tangu mwanzo wa 
kipindi alipoanza kuona damu, na kilichozidi hapo si 
hedhi bali ni damu ya ugonjwa wa kutokwa na damu. 
Mfano  wa  hilo  ni  kwamba  aone  damu  mara  ya 
 

1

 Ameitoa Abu Dawud: Kitabu cha Twahara, Mlango wa yule aliyesema: 
Inapoingia hedhi aache swala, namba (286); na An-Nasai: Kitabu cha 
Twahara, Mlango wa  yaliyokuja kuhusu  mwenye  damu ya ugonjwa 
ambaye  amejua  siku  za  hedhi  zake  za  kawaida,  kabla  ya  damu 
kuendelea kwake, namba (211); na Ibn Majah: Kitabu cha Twahara na 
Sunna zake, Mlango wa yaliyokuja kuhusu mwenye damu ya ugonjwa 
ambaye  amejua  siku  za  hedhi  zake  za  kawaida,  kabla  ya  damu 
kuendelea  kwake,  namba  (620);  na  Ibn  Hibban  katika  Sahihi  yake 
(1348); na Al-Hakim katika Al-Mustadrak (618); kutoka kwa hadithi 
ya Aisha -radhi za Mwenyezi Mungu ziwe juu yake-. 

kwanza anapoiona katika siku ya tano ya Mwezi, nayo 
ikaendelea kumtoka bila kuwepo dalili ya kuitofautisha 
kuwa  ni  hedhi,  si  kwa  rangi  wala  kwa  kinginecho; 
hivyo hedhi yake katika kila Mwezi itakuwa siku sita 
au saba, ikianza kuanzia siku ya tano ya kila Mwezi; 
Kwa hadithi ya Hamna bint Jahshi -radhi za Mwenyezi 
Mungu ziwe juu yake- kwamba alisema: Ewe Mtume 
wa Mwenyezi Mungu, hakika mimi napata damu ya 
ugonjwa  nyingi  tena  nzito  sana,  unaonaje  kuhusu 
hilo? Imekuwa imenizuia swala na saumu. Akasema 
Mtume -rehema na amani ziwe juu yake-: "Nitakuelezea 
namna ya kutumia (Kursuf) yaani; pamba: Uiweke
 kwenye 
sehemu ya siri, kwani huizuia damu." Aisha akasema: 
Ni zaidi ya hizo. Na katika riwaya hiyo akasema: "Hakika 
huu ni mwendo wa shetani miongoni mwambio zake, 
basi kaa hedhi siku sita au saba, kwa elimu ya Mwenyezi 
Mungu Aliyetukuka, kisha oga, mpaka utakapoona kuwa 
umetwaharika na kuwa msafi kabisa, basi swali siku 
ishirini na nne au ishirini na tatu, na funga." Hadithi. 
[Imepokelewa na Ahmad, Abu Daud na At-Tirmidhi, 
na At-Tirmidhi akaisahihisha

1

, na imenukuliwa kutoka 
kwa Ahmad kuwa aliisahihisha, na kutoka kwa Bukhari 
 

1

 Ameipokea Ahmad (6/439), na Abuu Daud katika kitabu cha Twahara, 
mlango wa aliyesema: anapokuja hedhi aache swala, nambari (287), na 
Tirmidhi  katika  milango  ya  Twahara,  mlango  kuhusu  mwenye 
istihadhah kwamba anakusanya kati ya swala mbili kwa ghuslu moja, 
nambari (128), katika hadithi ya Hamna bint Jahsh -radhi za Mwenyezi 
Mungu ziwe juu yake-. 

kuwa aliihukumia kuwa nzuri (Hasan)]

1

. 
Na kauli ya Mtume rehema na amani za Mwenyezi 
Mungu ziwe juu yake: “Siku sita au saba” si kwa hiari, 
bali ni kwa  ajili ya ijtihadi; basi aangalie lililo karibu 
zaidi na hali yake miongoni mwa wanaofanana naye 
kimaumbile na waliokaribiana naye umri na undugu, 
na lililo karibu zaidi na hedhi kutokana na damu yake, 
na mambo mengineyo ya kuzingatiwa mfano wa hayo. 
Ikiwa jambo lililo karibu zaidi ni kuwa siku sita, basi 
atazifanya kuwa sita; na ikiwa jambo lililo karibu zaidi 
ni kuwa saba, atazifanya kuwa saba. 
Hali ya anayefanana na mwenye damu ya 
ugonjwa (Istihadha): 
Huenda  mwanamke  akapatwa  na  sababu  inayo 
sababisha kutokwa na damu nyingi kutoka katika tupu 
yake,  kama  vile  upasuaji  katika  mfuko  wa  uzazi  au 
katika  sehemu  zilizo  chini  yake;  na  hali  hii  ina  aina 
mbili: 
Aina ya kwanza: Ijulikane kuwa hawezi kupata hedhi 
baada ya upasuaji, kama vile kufanyiwa upasuaji wa 
kuondolewa mfuko wa uzazi kwa ukamilifu au kuzibwa 
kiasi  kwamba  damu  haitoki  humo.  Basi  mwanamke 
huyu  hazimhusu  hukumu  za  mwenye  ugonjwa  wa 
 

1

 Sunanu Tirmidhiiy: Milango ya Twahara, mlango kuhusu mwanamke 
mwenye  Istihadha  kwamba  anajumuisha  baina  ya  Swala  mbili  kwa 
josho moja, baada ya Hadithi namba (128). 

kutokwa na damu, bali hukumu yake ni  hukumu  ya 
yule anayeona rangi ya manjano au kahawia au unyevu 
baada ya kutwaharika: Hataziacha swala wala swaumu, 
wala  haizuiliwi  kuingiliwa  na  mume  wake,  na  josho 
kubwa si wajibu kwa damu hii. Hata hivyo, inamlazimu 
wakati wa swala aioshe damu, na afunge kitambaa au 
mfano  wake  katika  sehemu  ya  siri  ili  kuzuia  kutoka 
kwa damu, kisha atatawadha kwa ajili ya swala, wala 
hatatawadha kwa ajili yake ila baada ya kuingia wakati 
wake iwapo ina wakati kama zile swala tano; na kama 
haina wakati, basi atatawadha anapotaka kuswali kama 
swala za sunna za jumla. 
Aina ya pili: Isijulikane kuwa hedhi yake itakatika 
baada ya upasuaji, bali inawezekana apate hedhi; basi 
huyu hukumu yake ni hukumu ya mwenye damu ya 
ugonjwa. Na dalili ya yaliyotajwa ni kauli yake -rehema 
na amani ziwe juu yake- kwa Fatuma binti Abii Hubaishi: 
"Hakika hiyo ni damu ya mshipa tu, si damu ya hedhi; 
basi ikianza hedhi, acha swala."

1

 
Kwa  hakika  kauli  yake  Mwenyezi  Mungu:  "Basi 
itakapokuja  hedhi"  Inabainisha  kwamba  hukumu  ya 
mwenye damu ya ugonjwa ni kwa yule mwenye hedhi 
 

1

 Imepokelewa na Bukhari katika Kitabu cha Udhu, mlango wa kuosha 
damu, nambari (228), na Muslim katika Kitabu cha Hedhi, mlango wa 
mwanamke mwenye istihadhah, kuoga kwake na swala yake, nambari 
(333),  kutoka  katika  hadithi  ya  Aisha,  Mwenyezi  Mungu  amuwie 
radhi. 

inayowezekana,  inayokuja  na  kuondoka;  ama  yule 
asiye  na  hedhi  inayowezekana,  basi  damu  yake  ni 
damu ya mshipa katika hali zote. 
Hukumu za damu ya ugonjwa: 
Tumekwisha  kujua  kutokana  na  yaliyotangulia  ni 
lini damu huwa hedhi na ni lini huwa damu ya ugonjwa; 
basi  inapokuwa  hedhi,  huthibiti  kwake  hukumu  za 
hedhi, na inapokuwa damu ya ugonjwa, huthibiti kwake 
hukumu za damu ya ugonjwa. 
Imeshatangulia kutajwa mambo muhimu miongoni 
mwa hukumu za hedhi. 
Na kuhusu hukumu za istihaadha (damu ya ugonjwa), 
ni kama hukumu za twahara; basi hakuna tofauti kati 
ya mwenye istihaadha na wanawake waliotwaharika, 
isipokuwa katika haya yafuatayo: 
La kwanza: Wajibu wa kushika udhu juu yake kwa 
kila  Swala,  Kwa  kauli  ya  Mtume  -rehema  na  amani 
ziwe juu yake- aliyoisema kumwambia Fatma bint Abii 
Qubaishi: "Kisha tawadha kwa kila swala." Imepokelewa 
na  Bukhari  katika  mlango  wa  kuosha  damu. Maana 
yake ni kwamba: Hatachukua udhu kwa ajili ya swala 
ya wakati maalumu ila baada ya kuingia wakati wake. 
Ama  ikiwa  swala  hiyo  si  ya  wakati  maalumu,  basi 
atatawadha kwa ajili yake pindi atakapotaka kuiswali. 

Pili: Mwanamke akitaka kutawadha basi aoshe athari 
ya damu, na ajifunge juu ya sehemu ya siri kitambaa 
juu ya pamba ili damu idhibitiwe; kwa kauli ya Nabii, 
rehema  na  amani  zimshukie,  kwa  Hamna:  "Ninaku 
pendekezea pamba; kwani huzuia damu". Akasema: 
Kwa  hakika  damu  ni  nyingi  kuliko  hivyo.  Akasema: 
"Basi vaa nguo (ya kuzuia damu)". Akasema: Ni nyingi 
zaidi kuliko hivyo. Akasema: "Basi jitie hatamu (yaani: 
Jifunge nguo kwa nguvu ili kuizuia damu)". Hadi mwisho 
wa Hadithi hii, wala haitamdhuru chochote kitakacho 
toka baada ya hayo; kwa sababu ya kauli ya Mtume, 
rehema na amani ziwe juu yake, aliyoisema kumwambia 
Fatma Bint ya Abi Hubaishi: "Acha swala siku za hedhi 
yako, kisha oga na tawadha kwa kila swala, kisha swali, 
hata kama damu ikidondoka juu ya mkeka."
 [Imepokelewa 
na Ahmad na Ibin Maajah]

1

. 
Ya  tatu:  Kujamiiana.  Wanazuoni  wamehitilafiana 
kuhusu kujuzu kwake ikiwa haogopi kuangukia dhiki 
ya kijinsia kwa kuacha kwake, na kauli sahihi ni kujuzu 
kwake  kabisa;  kwani  wanawake  wengi,  hadi  kufikia 
kumi au zaidi, walipatwa na damu ya istihadhi katika 
zama za Nabii - rehema na amani za Mwenyezi Mungu 
 

1

 Imepokelewa na Ahmad (6/204), na Ibn Majah, Kitabu cha Twahara na 
Sunna  zake,  Mlango:  Yaliyoelezwa  kuhusu  mwenye  Istihadhwa 
ambaye tayari amehesabu siku za hedhi zake, kabla ya damu kuendelea 
kwake,  nambari  (624),  kutoka  katika  Hadithi  ya  Aisha,  Mwenyezi 
Mungu amuwie radhi. 

ziwe  juu  yake-  na  Mwenyezi  Mungu  wala  Mtume 
Wake hawakukataza kujamiiana nao. Bali katika kauli 
yake Mwenyezi Mungu Mtukufu: 
...﴿


























...﴾ 
"...jitengeni na wanawake wakati wa hedhi..." [Al-
Baqara: 222] Ni dalili kwamba si wajibu kujitenga nao 
katika mengineyo; na kwa kuwa swala inajuzu kwake, 
basi jimai ni jambo lenye unafuu zaidi. Na kulinganisha 
kwa qiyasi (kupima) kujamiiana naye na kujamiiana na 
mwanamke mwenye hedhi si sahihi; kwa kuwa viwili 
hivyo havilingani hata kwa wale wanaosema kuwa ni 
haramu, na qiyasi haiwi sahihi penye tofauti ya msingi. 
Sura ya sita: Kuhusu Nifasi na hukumu yake. 
Nifasi: Ni Damu inayotoka kwa sababu ya kujifungua; 
inaweza kutoka pamoja na kujifungua, au baada yake, 
au siku mbili au tatu kabla yake ikiwa imeambatana na 
uchungu wa kujifungua. 
Na amesema Sheikhul-Islaam Ibnu Taimiyya: "Damu 
atakayoiona mjamzito anapoanza uchungu wa
 kujifungua, 
basi hiyo ni damu ya Nifasi. Wala hakuiwekea mpaka 
wa siku mbili au tatu; na makusudio yake ni uchungu 
wa kujifungua unaofuatwa na kuzaa, la sivyo si damu 
ya Nifasi. Na wanazuoni wamehitilafiana: Je, damu ya 
Nifasi ina mpaka katika uchache wake na wingi wake? 
Amesema  Shaykh  Taqiyyu-d-Din  (Mwenyezi  Mungu 

amrehemu) katika risala yake kuhusu majina ambayo 
Muweka Sheria amezihusisha nazo hukumu (uk. 37): 
“Na  Nifasi  haina  mipaka  ya  uchache  wala  ya  wingi 
wake. Hivyo ikikadiriwa kwamba mwanamke ameona 
damu zaidi ya siku arobaini au  sitini au sabini kisha 
ikakatika,  basi  hiyo  ni  nifasi;  lakini  ikiwa  itaendelea 
mfululizo (bila kukatika) basi hiyo ni damu ya ugonjwa 
(Istihadhwa). Na wakati huo, mpaka ni siku arobaini, 
kwani huo ndio mwisho wa kilichozoeleka, kama ilivyo 
pokelewa katika athari.” Mwisho wa maneno yake. 
Nikasema:  Na  kwa  msingi  huu,  ikizidi  damu  ya 
nifasi yake siku arobaini, na ikiwa ana ada ya kukatika 
baada  ya  hapo,  au  zikaonekana  alama  za  kukaribia 
kukatika,  atasubiri  mpaka  ikatike;  la  sivyo  ataoga 
josho kubwa anapokamilisha siku arobaini, kwa kuwa 
hilo ndilo la kawaida, isipokuwa ikipatana na muda wa 
hedhi yake basi atakaa mpaka uishe muda wa hedhi. 
Ikikatika baada ya hapo, inapaswa kuchukuliwa kuwa 
ndiyo ada yake, hivyo atatenda kwa mujibu wake katika 
siku za usoni; na ikiendelea basi atakuwa ni mwenye 
damu  ya  ugonjwa,  na  atarejea  kwenye  hukumu  za 
mwenye  damu  ya  ugonjwa  zilizotangulia.  Na  pindi 
akitwaharika  kwa  kukatika  ile  damu  kutoka  kwake 
basi atakuwa twahara, hata kabla ya siku arobaini; basi 
ataoga josho kubwa, ataswali, atafunga, na ataingiliwa 
na mumewe; isipokuwa iwapo kukatika huko ni chini 
ya  siku  moja,  basi  kukatika  huko  hakuzingatiwa. 

Amesema hivyo katika Al-Mughni

1

. 
Na haithibiti damu ya uzazi (nifasi) isipokuwa akizaa 
kilichobainika umbile la mwanadamu; hivyo akitoa
 mimba 
ndogo  ambayo  ndani  yake  halijabainika  umbile  la 
mwanadamu, basi damu yake si damu ya uzazi (nifasi), 
bali ni damu ya mshipa, na hukumu yake itakuwa
 hukumu 
ya mwenye istihada. Na muda mchache unaobainika 
umbile la mwanadamu ni siku themanini kuanzia
 mwanzo 
wa mimba, na mara nyingi ni siku tisini. 
Amesema Al-Majd Ibn Taimiyyah: Basi pindi
 atakapoona 
damu siku moja pamoja na uchungu wa uzazi kabla ya 
kujifungua, asilitilie maanani hilo; na baada ya kujifungua 
hatoswali  wala  hatofunga.  Kisha  ikidhihiri  baada  ya 
kujifungua kuwa jambo liko kinyume na dhahiri, atarejea 
na kulipa. Na ikiwa halikudhihiri, basi hukumu ya dhahiri 
itaendelea, wala hakuna kulipa. Ameinukuu hivyo katika 
Sharh al-Iqna’

2

. 
Hukumu za Nifasi: 
Hukumu za Nifasi ni kama Hukumu za Hedhi sawa 
kwa sawa, isipokuwa katika haya yafuatayo: 
Kwanza: Eda huhesabiwa kwa kuzingatia talaka wala si 
kwa nifasi; kwa sababu ikiwa talaka imetolewa kabla 
ya kujifungua, eda humalizika kwa kujifungua si kwa 
 

1

 Al-Mughni (252/1-253). 

2

 Kashshaf al-Qinaa' (219/1) 











[image: ] 
58 
nifasi, na ikiwa talaka imetolewa baada ya kujifungua, 
atasubiri kurejea kwa hedhi kama ilivyotangulia. 
Jambo la pili: Muda wa hedhi huhesabiwa ndani ya 
muda wa ilaa (kiapo cha kutomuingilia mwanamke), 
wala muda wa nifasi hauhesabiwi ndani yake. 
Na  Kujiapiza  ni  mume  kuapa  kuacha  kumuingilia 
mkewe  kabisa, au  kwa muda unaozidi miezi minne. 
Basi akisha apa, na mkewe akamtaka kujamiiana,
 atapewa 
muda wa miezi minne katika kiapo chake kuanzia
 alipoapa. 
Muda huo ukikamilika, atalazimishwa kujamiiana au 
kuachana (talaka) kwa ombi la mke. Na ndani ya muda 
huu, mwanamke akipatwa na nifasi, haitahesabiwa juu ya 
mume, bali itaongezewa juu ya miezi minne kwa kadiri 
ya muda wake. Tofauti na hedhi, kwani muda wake 
unahesabiwa juu ya mume. 
Ya tatu: Balehe hupatikana kwa hedhi na haipatikani 
kwa damu ya uzazi; kwa sababu mwanamke hawezi 
kupata ujauzito mpaka atokwe na manii, hivyo balehe 
hupatikana kwa kutokwa na manii kulikotangulia ujauzito. 
La  nne:  Kwamba  damu  ya  hedhi  ikikatika,  kisha 
ikarejea ndani ya ada yake ya kawaida, basi hiyo ni 
hedhi kwa yakini; mfano, ada yake ikiwa ni siku nane, 
akaona damu ya hedhi siku nne, kisha ikakatika siku 
mbili, kisha ikarejea siku ya saba na ya nane, basi hiyo 
iliyorejea  ni  hedhi  kwa  yakini  na  zinathibiti  kwake 
hukumu za hedhi. Ama damu ya uzazi, ikikatika kabla 

ya siku arobaini kisha ikarudi ndani ya siku arobaini, 
basi damu hiyo ni ya shaka; hivyo itamlazimu aswali 
na afunge faradhi za wakati wake katika wakati wake, 
na itaharamika kwake yale yanayoharamika kwa mwenye 
hedhi isipokuwa yale ya wajibu. Na baada ya
 kutwaharika 
atalipa yale aliyoyafanya katika kipindi cha damu hii 
miongoni mwa yale ambayo humlazimu mwenye hedhi 
kulipa. Hili ndilo lililo mashuhuri kwa wanazuoni wa 
fiqhi wa madhehebu ya Hanbali

1

. 
Kauli iliyo sahihi ni kwamba damu ikimrudia katika 
muda unaowezekana kuwa Nifasi, basi hiyo ni Nifasi; 
vinginevyo ni Hedhi, isipokuwa damu hiyo ikiendelea 
kumtoka bila kukoma, basi itakuwa damu ya ugonjwa. 
Na hili liko karibu na alichokinukuu katika (Al-Mughni)

2

 
kutoka kwa Imam Maliki, Mwenyezi Mungu amrehemu, 
ambapo alisema: Na Maliki akasema: Pindi mwanamke 
atakapoona damu baada ya siku mbili au tatu -yaani 
baada ya kukatika damu hiyo- basi damu hiyo ni damu 
ya uzazi (Nifasi), na sivyo hivyo basi ni hedhi. Na huo 
ndio muktadha wa uchaguzi wa Sheikhul-Islaam Ibnu 
Taimiyya, Mwenyezi Mungu amrehemu. 
 
 
 

1

 Al-Mughni (253/1). 

2

 Al-Mughni (253/1). 

Si kwamba katika masuala ya damu kuna jambo la 
shaka kwa hali halisi; lakini shaka ni jambo linalotegemea 
hali, watu hutofautiana kwayo kulingana na elimu zao 
na ufahamu wao. Na Kitabu na Sunna vina ufafanuzi 
wa kila jambo. Na Mwenyezi Mungu hakumwajibisha 
yeyote  afunge  mara  mbili,  au  afanye  tawafu  mara 
mbili, isipokuwa pale ambapo ya kwanza ilipata hitilafu 
isiyoweza kurekebishwa ila kwa kulipa. Ama pale mja 
anapotekeleza katika yale aliyobebeshwa kisheria kile 
anachoweza kulingana na uwezo wake, basi dhamana 
yake imeondoka, kama alivyosema Mwenyezi Mungu 
Mtukufu: 
﴿

































...﴾ 
"Mwenyezi Mungu haikalifishi nafsi yoyote ila  kwa 
kadiri ya iwezavyo..." [Baqara: 286] Na alisema: 
﴿
























... ﴾ 
"Basi mcheni Mwenyezi Mungu kadiri
 muwezavyo..." 
[At-Taghabun: 16]. 
Tofauti  ya  tano  baina  ya  Hedhi  na  Nifasi:  Katika 
Hedhi, ikiwa atatwaharika kabla ya ada yake ya hedhi 
inafaa kwa mume wake kumuingilia, na hilo si jambo 
linalochukiza; ama katika Nifasi, akitwaharika kabla ya 
siku arobaini, basi kumuingilia kunachukiza kwa mume 
wake kwa mujibu wa kauli mashuhuri katika
 madhehebu, 
na lililo sahihi ni kwamba haichukizi kwake kumuingilia. 

Na hiyo ndiyo kauli ya jopo la Wanazuoni; kwasababu 
kuchukiza ni hukumu ya kisheria inayohitaji dalili ya 
kisheria. Wala hakuna katika swala hili ila kile alichokitaja 
Imamu Ahmad kutoka kwa Othman bin Abil Aswi
 kwamba 
alimjia kabla ya arobaini, akasema: Usinikaribie

1

. 
Hili halilazimishi kuwa ni jambo la kuchukiza
 (makruhu); 
kwa kuwa huenda ikawa ni kwa njia ya tahadhari kwa 
hofu ya kwamba hakuwa na uhakika wa kutwaharika, 
au kwamba damu inaweza kuanza kutoka kwa sababu 
ya kuingiliwa, au kwa sababu nyinginezo. Na Mwenyezi 
Mungu ndiye Mjuzi zaidi. 
Sura ya saba: Katika matumizi ya yale 
yanayozuia hedhi au yanayoileta, na yanayozuia 
ujauzito au yanayosababisha mimba kutoka 
Inajuzu kwa mwanamke kutumia kinachozuia  hedhi 
yake kwa masharti mawili: 
La kwanza: Kusiwe na hofu ya madhara juu yake; 
iwapo itahofiwa madhara juu yake kutokana na hilo, 
basi hairuhusiwi, kwa kauli ya Mwenyezi Mungu
 Mtukufu: 
...﴿



































... ﴾ 
 
 

1

 Al-Mughni (2/252), na athari ya Uthman bin Abi al-'As imepokelewa 
na  'Abd  ar-Razzaq  katika  Al-Musannaf  (1202),  na  Ibn  Abī  Shaiba 
katika Al-Musannaf (17450), na Ad-Darimi katika As-Sunan (990), na 
Ibn al-Jarud katika Al-Muntaqa (118). 

"..wala msijitie kwa mikono yenu katika
 maangamizo.." 
[Al-Baqarah: 195] 
...﴿

















































﴾ 
"...Wala  msijiuwe.  Hakika  Mwenyezi  Mungu  ni 
Mwenye kuwaoneahuruma" [An Nisaai: 29]. 
La pili: Liwe hilo kwa idhini ya mume, kama
 linamhusu; 
kama vile akiwa katika eda kutoka kwake kwa namna 
ambayo  matumizi  yake  yanakuwa  wajibu  juu  yake, 
kisha akatumia kinachozuia hedhi ili airefushe eda na 
matumizi yake yaongezeke juu yake. Basi hairuhusiwi 
kwake kutumia kinachozuia hedhi wakati huo isipokuwa 
kwa idhini yake. Vile vile, ikithibitika kwamba kuzuia 
hedhi kunazuia mimba, basi hapana budi ya ruhusa ya 
mume; na ikithibitika kuwa inafaa, lililo bora ni
 kutoitumia, 
isipokuwa kwa haja; kwasababu kuiacha hali ya asili 
kama ilivyo ni karibu zaidi na kutengamaa kwa afya, 
na pia usalama. 
Ama kuhusu kutumia vitu vinavyoleta hedhi, inajuzu 
kwa masharti mawili pia: 
Ya kwanza: Usifanye hila kwa matumizi hayo ili
 kuangusha 
wajibu; kama vile kufanya hivyo panapokaribia
 Ramadhani 
kwa ajili ya kuvunja funga, au kuiondosha swala kwayo, 
na kadhalika. 
Jambo la pili: Hilo liwe kwa idhini ya mume wake; 
kwa sababu kupatikana kwa hedhi humzuia kustarehe 

naye kikamilifu, hivyo hairuhusiwi kutumia chochote 
kinachozuia  haki  yake  ila  kwa  ridhaa  yake.  Na  hata 
akiwa amepewa talaka, basi katika hilo kuna kuharakisha 
kuondoka kwa haki ya mume ya kumrejea, ikiwa ana 
haki hiyo. 
Na ama matumizi ya kile kinachozuia mimba, yako 
katika aina mbili: 
Ya kwanza: Kuzuia uzazi kwa kudumu; hili hairuhusiwi, 
kwa  sababu  huzuia  upatikaji  wa  mimba  na  hivyo 
hupunguza kizazi, nalo ni kinyume na lengo la Mwenyezi 
Mungu la kuzidisha umma wa Kiislamu; pia kwa kuwa 
hakuna uhakika kwamba watoto wake waliopo hawa 
tafariki, akabaki mjane asiye na watoto. 
Jambo la pili: Kuzuia mimba kwa  muda tu; kama 
pale mwanamke anapokuwa ni wa kupata mimba mara 
kwa mara, na mimba humchosha, hivyo hupenda 
kupanga 
uzazi wake ili apate mimba mara moja kila baada ya 
miaka  miwili,  au  mfano  wake;  basi  hilo  ni  jambo 
linaloruhusiwa, kwa sharti kwamba mumewe akubalie 
hilo, na wala lisilete madhara kwake. Na dalili ya hilo 
ni kuwa Maswahaba radhi za Mwenyezi Mungu ziwe 
juu  yao  walikuwa wakimwaga nje  (mbegu  zao)  kwa 
wake zao katika zama za Mtume rehema na amani za 
Mwenyezi Mungu ziwe juu yake ili wake zao wasipate 

mimba

1

, wala hawakukatazwa hilo, na (Al-Azl) ni kuwa 
mtu  afanye  jimai  na  mkewe  kisha  ajitoe  wakati  wa 
kumwaga manii akayamwaga nje ya tupu. 
Ama matumizi ya vitu vinavyoporomosha mimba, 
yako katika aina mbili: 
Jambo la Kwanza: Akikusudia kwa kuishusha mimba 
kuiangamiza,  basi  ikiwa  hilo  ni  baada  ya  kupuliziwa 
roho ndani yake; ni haramu, bila shaka; na hilo ni kuua 
nafsi  iliyoharamishwa  bila  haki,  na  kuua  nafsi  iliyo 
haramishwa ni haramu kwa Kitabu na Sunna na kwa 
makubaliano ya Waislamu. Na ikiwa ni kabla ya roho 
kupulizwa ndani yake, basi wanazuoni wametofautiana 
kuhusu uhalali wa jambo hilo: Miongoni mwao wapo 
walioliruhusu, na miongoni mwao wapo waliolikataza, 
na  miongoni  mwao  wapo  waliosema:  linaruhusiwa 
madamu  halijawa  pande  la  damu;  yaani,  madamu 
hazijapita juu yake siku arobaini; na miongoni mwao 
wapo waliosema: linaruhusiwa madamu bado
 halijadhihiri 
ndani yake umbile la mwanadamu. 
Na  lililo  salama  zaidi  ni  kuzuia  kuiondoa  mimba 
isipokuwa kwa haja, kama vile mama akiwa mgonjwa 
asiyestahamilia ujauzito au mfano wa hivyo; basi inajuzu 
kuiondoa wakati huo, isipokuwa ikiwa umepita muda 
 

1

 Imepokelewa na Bukhari: Kitabu cha Ndoa, Mlango wa 'Azl, nambari 
(5209),  na  Muslim: Kitabu  cha Ndoa, Mlango  wa Hukumu  ya 'Azl, 
nambari (1440), kutoka kwa Jabir, Mwenyezi Mungu amuwie radhi. 

ambao inawezekana kubainika umbile la mwanadamu, 
hapo inakatazwa, na Mwenyezi Mungu Ndiye Ajuaye 
zaidi. 
La pili: Ni kwamba asikusudie kwa kumshusha mtoto 
aliye tumboni kumuangamiza; yaani jaribio la kumshusha 
liwe mwishoni mwa muda wa ujauzito na karibu na 
kujifungua; basi hili linajuzu, kwa sharti kwamba pasiwe 
na madhara kwa mama, wala kwa mtoto, na kwamba 
jambo hilo lisihitaji upasuaji; ikihitaji upasuaji, basi lina 
hali nne: 
Ya kwanza: Mama awe hai na mimba iwe hai, basi 
haijuzu kufanywa upasuaji ila kwa dharura, ikiwa uzazi 
wake umekuwa mgumu akahitaji upasuaji; na hilo ni 
kwa sababu mwili ni amana kwa mja, hivyo asiuingilie 
kwa kitendo kinachohofiwa madhara yake isipokuwa 
kwa  masilahi  makubwa;  na  kwa  kuwa  huenda  mja 
akadhani kuwa hakuna madhara katika upasuaji, kisha 
madhara yakatokea. 
Aina ya pili: Ni kwamba mama awe amefariki, na 
mtoto awe amekufa; basi haijuzu kufanya upasuaji wa 
kumtoa, kwa kuwa hakuna faida. 
Aina ya tatu: Ni kwamba mama awe hai na mimba 
iwe imekufa, basi inajuzu kufanywa upasuaji wa
 kuiondoa, 
isipokuwa ikiogopwa madhara kwa mama; kwa sababu 
inavyojulikana  -na  Mwenyezi  Mungu  anajua  zaidi- 
kwamba mimba ikifa mara nyingi haitoki bila upasuaji, 

hivyo  kuendelea  kubaki  kwake  tumboni  kunamzuia 
kupata ujauzito ujao, na humtaabisha, na huenda 
akabaki 
bila mume ikiwa yuko katika eda ya mume wa awali. 
Ya nne: Mama awe amefariki na mtoto aliye tumboni 
yuko hai; basi ikiwa yeye hatarajiwi kuishi, si halali 
kufanya 
upasuaji. 
Na ikiwa kunatarajiwa uhai wake, basi iwapo baadhi 
yake imeshatoka, tumbo la mama huchanwa ili kutoa 
kilichobaki; na iwapo hakuna chochote kilichotoka, basi 
wamesema wenzetu -Mwenyezi Mungu awarehemu: 
Halitapasuliwa tumbo la mama ili kutoa mimba; kwa 
sababu hicho ni kitendo cha kudhalilisha na kuharibu 
mwili  (muthla).  Na  kauli  sahihi  ni  kwamba  tumbo 
huchanwa endapo haiwezekani kumtoa bila kufanya 
hivyo. Na hili ndio chaguo la Ibn Hubaira; amesema 
katika Al-Insaaf

1

: na msimamo huo ndio wa kupewa 
kipaumbele. 
Nikasema: Na hasa katika wakati wetu huu, kwa kuwa 
kufanya upasuaji si unyanyasaji wa mwili; kwa sababu 
tumbo  huchanwa  kisha  hushonwa,  na  kwa  sababu 
huruma ya aliye hai ni kubwa zaidi kuliko huruma ya 
maiti; na kwa kuwa kumuokoa aliyehifadhiwa kutokana 
na maangamizi ni wajibu, na mimba ni mwanadamu 
aliyehifadhiwa, basi ni wajibu kumuokoa.  
 

1

 Al-insaaf (juzuu 556/2). 

Na Mwenyezi Mungu ndiye ajuaye zaidi. 
Tanbihi: Katika hali ambazo kutoa mimba
 kunaruhusiwa 
kama  ilivyotangulia,  haina  budi  ipatikane  idhini  ya 
mwenye haki juu ya mimba hiyo, kama mume. 
Na mpaka hapa tumemaliza yale tuliyonuia
 kuyaandika 
katika mada hii muhimu, na tumejiegemeza humo tu 
kwenye misingi ya masuala na kanuni zake; vinginevyo, 
matawi yake na vipengele vyake vidogo, na yale yanayo 
watokea wanawake, na hilo, ni bahari isiyo na pwani. 
Lakini mwenye elimu anaweza kurudisha matawi kwenye 
misingi yake, na vipengele vidogo katika jumla zake na 
kanuni  zake madhubuti,  na  akapima  vitu kwa  vinavyo 
fanana navyo. 
Na  ajue mtoa fatwa kwamba  yeye ni kiunganishi 
kati ya Mwenyezi Mungu na viumbe wake katika
 kufikisha 
yale yaliyoletwa na Mitume wake na kuyabainisha kwa 
viumbe; na kwamba anawajibika na ataulizwa kuhusu 
yaliyomo katika Kitabu na Sunna, kwani hivyo  viwili 
ndivyo vyanzo ambavyo mja amekalifishwa kuvielewa 
na kuvifanyia kazi. Na kila kilichopingana na Kitabu cha 
Mwenyezi Mungu na Sunna ya Mtume wa Mwenyezi 
Mungu, rehema na amani za Mwenyezi Mungu ziwe 
juu yake, ni kosa; ni lazima lirejeshwe kwa msemaji 
wake, wala hauruhusiwi kutenda kwa mujibu wake. 
Ijapokuwa  msemaji  wake  anaweza  kuwa  na  udhuru 
kwa kuwa ni mwenye jitihada, basi ataandikiwa thawabu 

kwa jitihada yake; lakini mwingine anayejua kosa hilo 
hauruhusiwi kulikubali. 
Ni wajibu kwa Mufti kutakasa nia kwa ajili ya 
Mwenyezi 
Mungu mtukufu, na aombe msaada kwake katika kila 
tukio linalompata, na amuombe Yeye Aliyetukuka
 uthabiti 
na taufiki ya kufikia lililo sahihi. 
Na ni wajibu kwake kuwa anachokizingatia ni yale 
yaliyokuja katika Kitabu cha Mwenyezi Mungu -
Kutakasika 
na machafu ni kwake- na katika sunna za Mtume rehema 
na amani ziwe juu yake; kisha atazame na atafiti katika 
hayo, au arejee katika kauli za wanazuoni zinazosaidia 
kuyaelewa hayo mawili. 
Na kwa hakika mara nyingi hutokea maswala
 miongoni 
mwa  maswala,  mtu  akalifanyia  utafiti  katika  yale 
anayoweza  kuyafikia  katika  maneno  ya  wanazuoni, 
kisha asipate kile kitakachompa utulivu wa moyo kuhusu 
hukumu yake, na huenda asipate hata kutajwa kwake 
kabisa. Basi akirejea katika Qur'ani na sunna itabainika 
kwake hukumu yake upesi na waziwazi, na hilo ni kwa 
kadiri ya ikhlasi, elimu na ufahamu. 
Ni  wajibu  kwa  Mufti  atulie  katika  kutoa  hukumu 
panapokuwa na utata, wala asifanye pupa; kwani mara 
ngapi ameharakisha katika hukumu, kisha ikabainika 
kwake  baada  ya  kutafakari  kwa  muda  mfupi  kuwa 
amekosea, akajutia hilo, na huenda asiweze kurekebisha 
alichokwisha kukitoa katika majibu (Fatwa)! 

Na mtoa majibu (Fatwa) anapojulikana kwa watu 
kwa utulivu na uthabiti, huwa wanaiamini kauli yake 
na kumheshimu; na wakimuona ana pupa, na mwenye 
pupa  ni  mwingi  wa  makosa,  hawatamuamini  katika 
yale anayoyatoa katika majibu, basi kwa pupa yake na 
makosa  yake  huwa  amejinyima  mwenyewe  na  ana 
wanyima wengine yale aliyonayo katika elimu na usahihi. 
Tunamuomba Mwenyezi Mungu Mtukufu atuongoze 
sisi  na  ndugu  zetu  Waislamu  katika  njia  yake  iliyo 
nyoofu, na atutunze kwa uangalizi wake, na atuhifadhi 
kutokana na makosa kwa ulinzi wake. Hakika Yeye ni 
Mpaji, Mkarimu; na  rehema na amani za Mwenyezi 
Mungu ziwe juu ya Nabii wetu Muhammad, na juu ya 
familia  yake  na  Maswahaba  zake  wote.  Na  kila  sifa 
njema  zinamstahiki  Mwenyezi  Mungu  ambaye  kwa 
neema yake matendo mema hutimia. 
 
Kimetimia kwa uandishi wa Mhitaji kwa Mwenyezi 
Mungu 
Muhammadi Swaleh Al-Uthaimin 
Katika asubuhi ya siku ya Ijumaa 
Tarehe 14 Shaban mwaka 1392 Hijria. 
***

